title: Liebe ist für alle da

text: Albumi debytoi Suomen virallisen listan piikkipaikalla. 15. lokakuuta 2009 Liebe ist für alle da -levyn ennakkomyynti ylitti Suomessa platinarajan, joka on Suomessa ulkomaisilla artisteilla 20 000 myytyä levyä.


title: Liebe ist für alle da

text: 16. lokakuuta 2009 Levy julkaistiin muun muassa Saksassa ja Suomessa.


title: Liebe ist für alle da

text: 21. joulukuuta 2009 Ich tu dir weh -kappaleesta julkaistiin musiikkivideo Visit-X:n sivulla.


title: Tšerdekaisi

text: Tšerdekaisi ( kyrill. Тшердекайсин) on tunturialue Barentsinmeren Maattivuonosta etelään Murmanskin alueen luoteisosassa Venäjällä ja on osa Petsamoa Petsamon kuntapiirissä. Alueen korkein huippu, "Tšerdekaisi" on 448 metriä korkea.


title: Tšerdekaisi

text: Tšerdekaisi sijaitsi Suomeen kuuluneen Petsamon kunnan alueella kokonaan 1920-1940, lähellä silloista itärajaa. Moskovan rauhassa Petsamo menetti koillisosansa, sillä 1940 Suomen ja Neuvostoliiton raja siirtyi lounaisemmaksi kulkien virallisesti Moskovan välirauhansopimuksen solmimiseen 1944 saakka Tšerdekaisin tunturista luoteeseen sijaitsevan "Pienen Tšerdekaisin" (429 m) kautta.


title: Cyril Svoboda

text: Cyril Svoboda (s. 25. marraskuuta 1956) on tšekkiläinen poliitikko, kristillisdemokraattien puoluejohtaja, entinen sisäministeri 1998, ulkoministeri 2002–2006 ja aluekehitysministeri 2009.


title: Cyril Svoboda

text: Svoboda on johtanut kristillisdemokraatteja kahteen otteeseen, vuosina 2001–2003 ja uudelleen vuodesta 2009 lähtien Jiří Čunekin jouduttua eroamaan.


title: Kausi (urheilu)

text: Kausi tarkoittaa urheilusarjassa olevaa ajanjaksoa vuodesta, jonka aikana pelataan pelataan kyseisen kauden otteluita. Kausi voi alkaa esimerkiksi keväällä ja loppua syksyllä, jolloin joukkueet pitävät taukoa talvella. Kausi voi alkaa myös syksyllä ja loppua keväällä tai olla koko vuoden kestävä. Joukkuelajeissa pelataan yleensä runkosarja. Runkosarjan aikana parhaiten pelanneet joukkueet pääsevät pudotuspeleihin. Pudotuspelien voittajajoukkue on kyseisen kauden ja sarjan voittaja. Toisissa lajeissa kaudella ei ole runkosarjaa ja pudotuspelejä, vaan kauden aikana olevista kilpailuista saadaan pisteitä, jolloin eniten pisteitä saanut on voittaja.


title: Monocle

text: Monocle on brittiläinen lifestylelehti, joka keskittyy kansainvälisiin asioihin, kulttuuriin, muotiin ja muotoiluun. Lehden on perustanut vuonna 2007 Tyler Brûlé. Julkaisun levikki on 150 000 kappaletta, ja sen toimitus sijaitsee Lontoossa. Monocle ilmestyy kymmenen kertaa vuodessa.


title: Monocle

text: Lehti julkaisee maailman parhaiden asuinkaupunkien listaa, jossa Helsinki oli vuonna 2011 ykkösenä.


title: Blatnoi Mir

text: Blatnoi Mir – varkaiden maailma on vuonna 2001 valmistunut dokumenttielokuva elinkautisvangeista venäläisessä vankilassa. Elokuvan on käsikirjoittanut ja ohjannut Jouni Hiltunen.


title: Blatnoi Mir

text: Kolme elinkautisvankia istuu tuomiota vankilassa: Heistä Andrei Shudarikov on löytänyt Hare Krishna -liikkeen. Mihail Buharov on syvästi masentunut. Hän viettää aikaansa laulaen vanhoja vankileirilauluja. Valeri Balin on entinen rikollisjohtaja ja voimailija, joka harjoittelee päivittäin. Hän kirjoittaa äidilleen vivahteikkaita kirjeitä elämästä ja ajatuksista muurien takana. Rikollisen taustan lisäksi miehiä yhdistävät heidän tatuoidut vartalonsa..


title: Moussa Dadis Camara

text: Kapteeni Moussa Dadis Camara (s. 1964) on Guinean armeijan sotilas, joka oli maata hallitsevan Demokratian ja kehityksen kansallisen neuvoston puhemies (Conseil National de la Démocratie et du Développement, CNDD) ja siten myös Guinean valtionpäämies 24. joulukuuta 2008 – 3. joulukuuta 2009. CNDD nousi valtaan vallankaappauksella 23. joulukuuta 2008 pian pitkäaikaisen presidentti Lansana Contén kuoleman jälkeen.


title: Moussa Dadis Camara

text: Camara on opiskellut lakia ja taloustieteitä Gamal Abdel Nasserin yliopistolla Conakryssa. Armeijaan hän liittyi 1990 ja oli vuonna 2004 18 kuukauden koulutuksessa Saksassa. Hän oli yksi johtajista kevään 2007 sotilaskapinassa ja toukokuun 2008 levottomuuksissa. Marraskuussa 2008 hänet nimitettiin armeijan polttoainehuollon johtoon ja puolustusministerin henkilökuntaan.


title: Moussa Dadis Camara

text: Guinean turvallisuusjoukot ampuivat 28. syyskuuta 2009 Conakryssa 160 Moussa Dadis Camaran presidenttiehdokkaaksi asettumista vastustanutta.


title: Moussa Dadis Camara

text:
Camara yritettiin murhata 3.12.2009, kun kapinalliset sotilaat avasivat tulen häntä vastaan. Hänen uskotaan haavoittuneen lievästi.
Camara oli myöhemmin hoidossa Rabatissa, mutta hänen tiedottajansa kielsi hänen saaneen muuta kuin naarmun päähänsä.
Camaran poissaolon aikana juntan johtoon nousi puolustusministerinä toiminut kenraali Sékouba Konaté.


title: Moussa Dadis Camara

text: 15. tammikuuta 2010 allekirjoitettiin Ouagadougoussa sopimus Dadis Camaran, Konatén ja välittäjän toimineen presidentti Blaise Compaorén välillä, jossa luvattiin vaaleja kuuden kuukauden sisällä ja Dadis Camara lupasi tukensa "siirtymäajan toimijoille".


title: Entelekheia

text: Entelekheia () on antiikin filosofian termi, joka tarkoittaa aktuaalisuutta täydellisenä toteutuneisuutena, aktualisoituneena muotona. Termi on peräisin Aristoteleen teoksista. Uudemmassa filosofiassa sitä on käytetty elämänvoimasta, joka liikuttaa ja ohjaa organismia kohti sen itsetoteutumista.


title: Entelekheia

text: Aristoteleen kehittämän termin "entelekheia" osat "en" (”-ssa”), "telos" (”päämäärä” tai ”tarkoitus”) ja "ekhein" (”omistaa”) viittaavat jonkin tilaan, jossa sen olemus tai tarkoitus on täysin toteutunut, eli sen olemuksellinen potentiaalisuus on aktualisoitunut täysin. "Entelekheia" käännetään joskus ”aktuaalisuudeksi”, joskus ”aktualisoituneeksi muodoksi” tai ”toteutuneisuudeksi”.


title: Entelekheia

text: Aristoteleen "Metafysiikassa" "entelekheia" erotetaan ensimmäiseksi aktuaalisuudeksi "energeiasta", toisesta aktuaalisuudesta. "Entelekheia" on nähty aktualisoitumisen täyteytenä, joka vaatii jatkuvaa panostusta, jotta se säilyisi — päinvastoin kuin "energeia", joka on aktualisoitumisen toimintaa, joka ei välttämättä ole vielä täyttynyt. Aristoteleen hylemorfismissa "entelekheia" yhdistetään usein muotoon; esimerkiksi sielun sanotaan olevan ”substanssi sellaisen luonnollisen kappaleen muotona, joka kykenee elämään” ja täten ”tällaisen luonnollisen kappaleen aktuaalisuus ("entelekheia")”. Potentiaalisuus sen sijaan yhdistyy aineeseen, jolla tämä muoto on potentiaalisesti. Ensimmäinen "entelekheia" tarkoittaa sitä, että jokin on täydessä käyttökunnossa; toinen "entelekheia" (eli "energeia") tarkoittaa sitä, että jokin on käytössä tai toiminnassa.


title: Entelekheia

text: Vaikka "entelekheia" ja "energeia" ovatkin asetettavissa vastakkain, niiden käyttöalue on kuitenkin usein sama. Jokin, esimerkiksi puu, on itsessään jo aktuaalinen, täydellinen ja muotoutunut. Tällöin se on puu (ensimmäisenä) "entelekheiana". Samalla se voi olla potentiaalisesti jotain muuta; se voi olla potentiaalisesti esimerkiksi talo, koska sitä voidaan käyttää talon rakentamiseen. Tämän tilan (”potentiaalinen olemaan rakennettu”) toinen "entelekheia" eli "energeia" on rakentamisprosessi; se, että puusta rakennetaan talo. Liike tai muutos on potentiaalisuuden "entelekheia" potentiaalisuutena, eli silloin kun se vielä on potentiaalisuutta. Kun rakennettavissa ollut talo on valmis, rakennettavissa oleva ei enää ole rakennettavissa.


title: Entelekheia

text: Tuomas Akvinolainen tukeutui keskiajalla Aristoteleen "entelekheian" käsitteeseen määritellessään Jumalan ilmaisulla "actus purus", ”puhdasta aktuaalisuutta”. Tämä johti erimielisyyksiin itäisen ortodoksisen kirkon kanssa, jossa uskottiin ei-luotuihin olemuksiin. Lännessä sen sijaan katsottiin, että aktuaalisuudet ja olemukset ovat samaa substanssia ja että ne olivat aina luotuja.


title: Entelekheia

text: Saksalaisessa idealismissa "entelekheia" tarkoitti joskus voimaa, joka saa jonkun liikkumaan kohti itsensä toteutumista. Käsite oli tullut keskeiseksi Gottfried Leibnizin metafysiikassa, ja liittyi läheisesti hänen monadologiaansa siinä, että jokainen aistiva olio pitää koko kaikkeutensa sisällään. Leibniz käytti "entelekheiaa" monadi-termin rinnalla nimityksenä yksinkertaisesta substanssista, jolla ei ole korkeampia perseptioita. G. W. F. Hegel viittasi "entelekheiaan" teoksessaan "Hengen fenomenologia" (1807).


title: Entelekheia

text: Hans Driesch omaksui "entelekheian" käsitteen omaan biologiseen vitalismiinsa. Hän katsoi, että elävät olennot kehittyvät "entelekheian", yhteisen tarkoitusta luovan ja organisoivan periaateen, kautta. Vitalistit katsoivat, ettei biologian ongelmia voida ratkaista, mikäli organismit nähdään vain koneina ilman jotain tällaista periaatetta.


title: Salomon Köhlström

text: Salomon Siimoninpoika Köhlström ent. Köykkä (24. huhtikuuta 1746, Jalasjärvi – 4. maaliskuuta 1827 Ilmajoki) oli suomalainen kirkonrakentaja.


title: Salomon Köhlström

text: Jalasjärvellä Köykän talossa syntyneen Köhlströmin vanhemmat olivat talollinen Simo Köykkä ja Anna Yrjöntytär. Jalasjärvellä syntynyt Köhlström muutti torppariksi Ilmajoelle Röyskölän kylään vuonna 1769. Hän suunnitteli ja rakensi useita kirkkoja lähinnä Etelä-Pohjanmaalla:


title: Salomon Köhlström

text: Köhlström laati lisäksi pohjapiirroksen Kauhajoen kirkkoa varten, mutta intendentinkonttori piti sitä liian monimutkaisena. Kurikan kirkkoon Kohlström rakensi kellotapulin vuonna 1794. Hän oli myös taitava ja kirvesmies ja puuseppä tehden muun muassa saarnatuoleja kirkkoihin. Salomon Köhlströmin poika Juha Salomoninpoika Köhlström oli myös kirkonrakentaja, hän on tehnyt ainakin Karvian kirkon.


title: Eero Kekomäki

text: Eero Vilho Kekomäki (s. 28. elokuuta 1933 Helsinki) on suomalainen varatuomari, joka toimi suojelupoliisin päällikkönä 1990–1996.


title: Eero Kekomäki

text: Ennen suojelupoliisiin siirtymistään Kekomäki toimi Ulkoministeriön oikeudellisen osaston päällikkönä. Hän oli Supon virkaan valittaessa poliittisesti sitoutumaton.


title: Eero Kekomäki

text: Päällikön tehtävästä hän jäi eläkkeelle elokuun lopussa 1996.


title: Eero Kekomäki

text: Supo-uransa jälkeen Kekomäki on julkaissut useita kirjoja omakustanteena. Hän on kirjoittanut muun muassa satukirjan "Ropoliisi" sekä kirjan "Kun oikein teet niin väärin ei tule", jossa hän kertoo isästään.


title: Eero Kekomäki

text: Kekomäki oli naimisissa espanjalaissyntyisen Francesca Kekomäen (1930–2015) kanssa, joka kiersi vankiloissa tekemässä vapaaehtoistyötä. Hänestä on kirjoitettu elämäkertakirja "Francesca" (2009).


title: Wallpaper

text: Wallpaper (tyyliteltynä Wallpaper*) on brittiläinen matkailuun, designiin, muotiin ja mediaan keskittynyt englanninkielinen aikakauslehti. Lehden perustivat vuonna 1996 Tyler Brûlé ja Alexander Geringer. Vuonna 1997 Brûlé myi lehden Time Warnerille. Julkaisun levikki oli vuonna 2006 112 871 ja sen toimitus sijaitsee Lontoossa. Wallpaper ilmestyy kerran kuukaudessa.


title: Gibson S-1

text: Gibson S-1 on Gibsonin vuosina 1975–1979 valmistama sähkökitaramalli. Kitara tuli markkinoille vuoden 1975 puolivälissä ja se myi hyvin, yli 1 000 kappaletta ensimmäisenä puolena vuotena. S-1 edusti Gibsonin yritystä luoda yksikelaismikkinen kilpailija Fenderin kitaroille.


title: Gibson S-1

text: S-1:n runko on litteä ja sen takaosa on Les Paul -kitaraa aavistuksen verran laakeampi. Kitaran suojapleksin alle jää paljon tyhjää tilaa mikä osaltaan vaikuttaa S-1:n sointiin. Kitarassa on kolme läpinäkyvään muoviin upotettua säädettävää yksikelaista mikrofonia. Mikrofonit, kytkimet ja kytkennät suunnitteli Bill Lawrence. Mikrofonikytkennät olivat verrattain monimutkaisia, ja niitä muutettiin mallin historian aikana kertaalleen. S-1:tä valmistettiin ainakin mustana, puna-sunburstina sekä puunvärisenä.


title: Gibson S-1

text: S-1:ssä on "Nashville"-tyyppinen leveä tallapala, kuten joissain 70-luvun SG-malleissa. Kytkiminä toimii yksi alasarveen sijoitettu kaksiasentoinen kytkin sekä neliasentoinen, pyörivä "chicken head"-kytkin. Potentiometreinä on master volume ja tone. Kitaran ääni muistuttaa lähinnä Telecasteria.


title: Gibson S-1

text: Kaulan mensuuri on Gibsonin perinteinen 24.75". Kaula muistuttaa mitoiltaan lähinnä Gibson Flying V:tä, ja S-1:n lapa on miltei samanmallinen. Erotuksena S-1:ssä on Gibsonin "normaali" kaularaudan pään suojalevy, joka taas Flying V:ssä on normigibsonia laakeampi.


title: Gibson S-1

text: Kaula on kahdesta palasta tehty pulttikiinnitteinen vaahterakaula. Kitaran 22-nauhainen otelauta on vaahterasta tai ruusupuusta riippuen valmistusvuodesta. Ruusupuisella otelaudalla varustettua versiota valmistettiin vuodesta 1975 vuoden 1978 alkuun ja vaahteraotelaudalla vuodesta 1976 valmistuksen loppuun, vuodelle 1979.


title: Gibson S-1

text: Gibson Marauder ja S-1 poistettiin mallistosta vuoden 1980 alkupuolella. Näiden tilalle Gibson-katalogiin tuli Gibson Sonex.


title: Gibson S-1

text: Gibson S-1:tä mainosti Rolling Stonesin Ron Wood. Mainostaminen ei aina kuitenkaan merkinnyt kitaran käyttöä; Woodin ei nähty koskaan soittavan S-1:tä livenä. Ulkomaisista muusikoista mallia ovat käyttäneet ainakin Cave in -yhtyeen Stephen Brodsky, sekä The Curen Porl Thompson yhtyeen varhaisimpina alkuaikoina.


title: Gibson S-1

text: Suomalaisista rocktähdistä S-1:llä on soittanut ainakin Juice Leskinen. Leskinen soittaa S-1:tä kokoelmalevynsä "Kautta aikain" (1997) kansikuvassa.


title: Karel Schwarzenberg

text: Ruhtinas Karel Schwarzenberg (tai Karel, Schwarzenbergin ruhtinas tai saks. "Karl Johannes Nepomuk Josef Norbert Friedrich Antonius Wratislaw Mena von Schwarzenberg", s. 10. joulukuuta 1937 Praha) on tšekkiläinen poliitikko ja TOP 09 -puolueen johtaja. Hän toimi maansa ulkoministerinä 2007–2009 ja 2010–2013.


title: Karel Schwarzenberg

text: Schwarzenbergilla on syntymästään saakka ollut myös Sveitsin kansalaisuus. Schwarzenberg on böömiläis-frankenilaisen Schwarzenbergin ruhtinassuvun päämies, Kaarle VI:n ja ruhtinatar Antonie von Fürstenbergin poika. Hänen vanhempansa pakenivat vuonna 1948 kommunistien noustua valtaan Tšekkoslovakiassa. Schwarzenberg opiskeli lakia ja metsänhoitoa Wienissä, Münchenissä ja Grazissa, muttei suorittanut tutkintoa. Hän meni naimisiin kreivitär Therese von Hardeggin kanssa 1967; liitto päättyi eroon 1988, mutta pari avioitui uudelleen 2008. Heillä on kolme lasta. Itävallassa Schwarzenberg otti aktiivisesti osaa politiikkaan ja liittyi Itävallan kansanpuolueeseen.


title: Karel Schwarzenberg

text: Schwarzenberg oli Václav Havelin pitkäaikainen ystävä ja Forum 2000 -säätiön jäsen. Hän johti 1984–1991 Kansainvälistä Helsinki-komiteaa. Vuonna 1989 hän sai Euroopan komission ihmisoikeuspalkinnon Lech Wałęsan kanssa. Hän palasi Tšekkoslovakiaan 1989 ja vuosina 1990–1992 hän työskenteli Havelin neuvonantajana. Schwarzenberg valittiin senaattoriksi 2004 Občanská demokratická aliance (ODA) -puolueen edustajana. Vuonna 2007 hänet nimitettiin Vihreiden tuella ulkoministeriksi Tšekin tasavallan Mirek Topolánekin hallitukseen. Presidentti Václav Klaus vastusti nimitystä ja sanoi Schwarzenbergille olevan niin vahvat suhteet Itävaltaan, ettei hän voisi olla puolueeton ulkoministeri. Ulkoministerinä Schwarzenberg mm. allekirjoitti sopimuksen yhdysvaltalaisen tutkatukikohdan sijoittamista Tšekkiin (presidentti Obama peruutti hankkeen 2009) ja toimi EU:n ulkoasioiden neuvoston puheenjohtajana maansa puheenjohtajakaudella alkuvuonna 2009. Schwarzenbergin ensimmäinen ulkoministeritaival päättyi toukokuussa 2009 hallituksen saatua epäluottamuslauseen parlamentilta.


title: Karel Schwarzenberg

text: Schwarzenberg valittiin kesällä 2009 perustetun TOP 09 -puolueen johtoon. Puolue saavutti toukokuun 2010 vaaleissa yli 16 prosentin äänisaaliin ja nousi kolmen puolueen oikeistohallitukseen. Schwarzenberg sai eniten henkilökohtaisia ääniä koko maassa ja hänestä tuli Petr Nečasin hallituksen ulkoministeri ja 1. varapääministeri heinäkuussa 2010.


title: Karel Schwarzenberg

text: Schwarzenberg oli ehdokkaana tammikuun 2013 presidentinvaalissa. Vaalin ensimmäisellä kierroksella 12.1.2013 kukaan ehdokkaista ei saanut vaadittavaa enemmistöä. Jatkoon pääsivät Miloš Zeman ja Schwarzenberg, jonka menestystä pidettiin yllätyksenä. Toisella kierroksella sosiaalidemokraatteja edustanut entinen pääministeri Zeman sai 55 prosenttia äänistä. Konservatiiveja edustaneen ulkoministeri Schwarzenbergin äänisaalis jäi 45 prosenttiin.


title: Purjehdus kesäolympialaisissa 1984

text: Vuoden 1984 kesäolympialaisten purjehdus järjestettiin Yhdysvalloissa Los Angelesissa 13. heinäkuuta – 8. elokuuta 1984. Tapahtumia oli seitsemän. Purjehdukseen osallistui 300 urheilijaa (298 miestä ja kaksi naista) 60 maasta.


title: Purjehdus kesäolympialaisissa 1984

text: Nuorin osanottaja oli Tony Philp (15 vuotta ja 48 päivää) Fidžiltä. Vanhin oli Paul Elvstrøm (56 vuotta ja 158 päivää) Tanskasta. Parhaiten menestyi Yhdysvallat, joka sai kolme kultamitalia ja neljä hopeamitallia.


title: Erich Kunzel

text: Erich Kunzel (21. maaliskuuta 1935 New York, New York, Yhdysvallat – 1. syyskuuta 2009 Bar Harbor, Maine, Yhdysvallat) oli yhdysvaltalainen kapellimestari, joka johti Cincinnati Pops -orkesteria sen perustamisesta, vuodesta 1977 lähtien.


title: Erich Kunzel

text: Kunzel liittyi Cincinnatin sinfoniaorkesteriin 1965, ja kun siitä erotettiin viihdeorkesteri, hänestä tuli sen johtaja. Kunzel ja orkesteri levyttivät 85 albumia. Orkesteri oli erityisen suosittu Aasiassa, mutta sen soittoa on kuultu myös Suomessa Yleisradiossa.


title: Erich Kunzel

text: Kunzel johti viimeisen konserttinsa 1. elokuuta 2009. Hän kuoli melko nopeasti edenneeseen syöpään.


title: Suoritusta parantavien lääkkeiden käyttö urheilussa

text: Ihmiset ovat kautta aikojen yrittäneet keinotekoisesti parantaa suorituskykyään. Yleisin tunnettu keino on harjoittelu ja valmennus jotain lajia varten.


text: Suorituskykyä pystytään parantamaan myös kemiallisesti ja hormoneilla. Yleisimmin urheilussa on käytetty suorituskyvyn lisäämiseen anabolisia (aineenvaihduntaa kiihdyttäviä) lääkeaineita sekä testosteronia ja sen johdannaisia. Lajista riippuen on voitu käyttää esimerkiksi piristeitä, hemoglobiinia nostavia aineita. Esimerkiksi ampujat voivat käyttää beetasalpaajia, jotka heikentävät fyysistä suorituskykyä, mutta vähentävät vapinaa.


text: Lihas-tai muita vammoja voidaan puuduttaa, jolloin kipu ei estä suoritusta. Tällöin on tosin vaara, että luonnolliset suojamekanismit puuttuvat ja voi tulla aiempaa pahempia vaurioita.


text: 1950-luvulla USAssa ja neuvostoliitossa kehitettiin ensimmäiset anaboliset lääkeaineet sekä testosteronijohdannaisia. Käyttö urheilijoilla alkoi 1950-luvun lopulla. Tuolloin USAlaiset ja neuvostoliittolaiset urheilijat hallitsisvat painonnoston ja painon lisäksi kaikkia lihasvoimaa ja nopeutta vaativia lajejeja (kenttäurheilulajit, uinti ynnä muut). Vuonna 1968 suomalaisella huippupainnostajalla repesi nostolla lihas, jolloin painot tipahtivat nostajan niskaan aiheuttaen uran loppumisen. Suomessa järjestelmällisempi käyttö alkoi 1970-l alkupuolella. 1970-luvun loppupuollella suomalaiset pitkän matkan juoksijat olivat maailman huipulla.


text: Euroopan unionin myötä anabolisten steroidien maahantuonti ja välittäminen kriminalisoitiin ja rangaistukset kovenivat.


text: Kilpaurheilun puolella ei tiettävästi ole lajia, jossa suorituskykyä parantavia lääkkeitä ei olisi käytetty. Tiettävästi ei ole jätetty kokeilematta sellaista ainetta, jolla olisi mahdollisuuksia suorituskyvyn parantemiseen.


text: Huipulle pyrkivien urheilijalahjakkuuksienkin on ollut lähes pakko käyttää aineita, sillä muuten ei olisi ollut pärjäämismahdollisuuksia huipulle asti. Kiinnijäämistapauksissa on kuultu mielenkiintoisia selityksiä. Monet urheilijat ovat saaneet aineita vahingossa, tunnettu on tapaus, jossa talonmies oli pistänyt vahingossa vitamiinipiikin sijaan anabolisia lääkeaineita. Monelle urheilijalle on nesteentiputuksen muodossa laitettu esimerkiksi veren tilavuutta lisääviä aineita, jotka samalla alentavat hemoglobiinia, jolle on laitettu yläraja. Urheilijat ovat kiinni jäätyään väittäneet etteivät ole tienneet mitä suoneen laitetaan.


text: Hemoglobiinia nostavien lääkkeiden vuoksi on ylärajoista voi tulla ongelma. Olympiavoittaja - hiihtäjä Eero Mäntyrannalla on tiettävästi luontaisesti niin korkea hemoglobiiniarvo, että hän ei nykysääntöjen voimass ollessa olisi voinut osallistua kilpailuihin.


text: Anaboliset aineet vaikuttavat eri tavoin. Steroidit vaikuttavat lihasmassaa kasvattavasti ja niitä käytetään etenkin voimalajeissa. Kestävyysurheilijoilla on tärkeää veren hapenkuljetuskyky, jota pystytään parantamaan esimerkiksi erytropoetiinilla, joka kiihdyttää punasolujen jakaantumista ja nostaa hemoglobiinarvoja (käytetään lääketieteessä esimerkiksi munuaispotilaiden dialyysin aikana hemoglobiiniarvojen nostamiseen).


text: Yliannostapauksessa ihmisestä tulee usein korostuneen itsevarma ja samalla usein hermostuessaan jopa päällekäyvä.


text: Testesteronin ulkoinen annostelu vaikuttaa siten, että miehillä testosteronin tuotantoa ylläpitävät säätelyhormonitasot laskevat, jolloin oma tuotanto pysähtyy ja liian isoilla annostasoilla kivekset voivat joillakin surkastua (ominaisuus on yksilöllinen, tähän vaikuttavat geneettiset ominaisuudet, annostelutyyppi, tauot ym). Joka tapauksessa oman tuotannon käynnistämien vie hoidettunakin aikaa yksilöllisesti kuukausia - vuosia. Jos käyttöä on ollut esimerkiksi yli vuosi kerrallaan ja isoina määrin monella menee yli vuosi ennen oman tuotannon palautumista.


text: Testosteronin puutteen oireet ovat vaihtelevia. Seksuaalisen haluttomuuden lisäksi monelle tulee vaikeaa, jopa psykoottistasoista masennusta. Tämä johtaa usein lisääntyneeseen muiden päihteiden käyttöön.


text: Testosteronin puutosta voidaan hoitaa esimerkiksi iholle annosteltavalla hormonigeelillä, johon tarvitaan lääkärin tutkimukset ja resepti. Ihon läpin annostellessa hormonitasot eivät nouse liian korkeiksi.


text: Huippu-urheilu on myös liiketoimintaa, joka työllistää monia tahoja. Dopingvalvontakin työllistää ihmisiä. Lisäksi usein aineiden löytämiseen ja tunnistamiseen tarvitaan lääketehtaita ja laboratorioita, joilla on menetelmä aineen tunnistamiseen. Usein paras menetelmä ja asiantuntemus löytyy aineen kehittäneestä yhtiöstä. Valvonnan kannalta tilanne on sikäli ongelmallinen että kehityksen etulinjassa olevat aineet eivät välttämättä löydy kuin aikojen päästä ja kiinni jääneet ovat joutuneet usein käyttämään aineita, jotka vanhemman polven aineena on mahdollista testauksissa tunnistaa.


text: Propionaatti, fenyylipropionaatti, isokapronaatti ja dekanoaatti ovat luonnollisen testosteronihormonin estereitä. Testosteronin kokonaismäärä on 176 mg/ml. "250" injekt 30 mg + 60 mg + 60 mg + 100 mg/ml 1 ml.


text: Käyttöaiheet lääketieteessä: Miehet: testosteronikorvaushoito sairauksissa tai muiden aineiden käytön aiheuttamissa häiriöissä.


text: Vasta-aiheet: Todettu tai epäilty prostata- tai rintasyöpä miehellä. Pähkinä- ja soija-allergia. Yliherkkyys vaikuttavalle aineelle tai apuaineille.


text:
Varoitukset: eturauhasen tutkimus ja PSA, jotta suljetaan pois hyvänlaatuinen liikakasvu tai piileväoireinen eturauhassyöpä Hb ja Hkr, jotta suljetaan pois veritaudit.
Jos potilaalla on ollut sydän-, munuais- tai maksasairaus, voi androgeeni aiheuttaa haittoja, kuten turvotusta, johon voi liittyä sydämen vajaatoiminta.


text: Hoito voi toisinaan pahentaa tai uusia epilepsiaa tai migreeniä.


text: Tietoa turvallisuudesta uniapneaa sairastavilla ei ole. Jos uniapnean taustalla on lihavuus tai krooninen keuhkosairaus, tulee tehdä hyvä kliininen arviointi ja noudattaa hoidossa varovaisuutta.


text: Esipuberteetti-ikäisillä pojilla on seurattava kasvua ja seksuaalista kehittymistä, koska androgeenit voivat edistää luiden kasvulinjojen ennenaikaista sulkeutumista ja liian varhaista seksuaalista kehitystä.


text: Jos esiintyy androgeeniin liittyviä haittavaikutuksia lääkitys on keskeytettävä ja aloitettava uudelleen pienemmällä annoksella oireiden hävittyä.


text: Androgeenien väärinkäyttö urheilusuoritusten parantamiseksi aiheuttaa vakavan terveysriskin eikä Sustanon-valmistetta saa määrätä sellaiseen käyttöön.


text: Raskaus ja imetys: Raskauden ja imetyksen aikana ei saa käyttää.


text: Pitkän vaikutusajan vuoksi haittavaikutuksia ei voida nopeasti kumota lopettamalla käyttö. Kaikki injektiovalmisteet voivat aiheuttaa reaktioita pistoskohdassa.


text: Seuraavat haittavaikutukset ovat liittyneet androgeenihoitoon yleensä:


text: Yhteisvaikutukset: Entsyymi-induktorit voivat pienentää ja estäjät suurentaa testosteronipitoisuutta, joten annoksen sovittaminen voi olla tarpeen.


text: Androgeenit voivat tehostaa glukoosin sietoa ja vähentää diabeetikoilla insuliinin tai muiden diabeteslääkkeiden tarvetta.


title: Arturo Umberto Illia

text: Arturo Umberto Illia (1900–1983) oli argentiinalainen poliitikko. Hän toimi maansa presidenttinä vuodesta 1963 vuoteen 1966.


title: Arturo Umberto Illia

text: Illia syrjäytettiin presidentin toimestaan verettömällä sotilasvallankaappauksella 28. kesäkuuta 1966.


title: Suunnistuksen viestihajonta

text: Suunnistuksen viestihajonta tarkoittaa suunnistusviesteissä käytettäviä hajontamenetelmiä, jotka estävät suunnistajia seuraamasta toisiaan kilpailussa. Parhaiten tunnettuja ovat Farsta- ja Motala-hajontamenetelmät.


title: Suunnistuksen viestihajonta

text: Farsta-hajonta on monimutkaisin suunnistusviesteissä käytettävistä hajontamenetelmistä. Farstassa vuorottelevat hajontarastit ja yhteiset rastit. Joukkueet juoksevat hajontarastit (rastivälit) eri osuuksilla, jolloin eri ratavariaatioita tulee useita. Lopulta kaikki joukkueet ovat kuitenkin juosseet samat rastivälit. Nykyisillä runsasrastisilla suunnistusradoilla periaatteessa vain ratamestarin työn määrä rajoittaa käytettävien hajontaratojen määrää. Toisaalta suunnistuskarttojen painaminen (arvokilpailut) tai tulostaminen (muut kilpailut) aiheuttaa taloudellisia rajoituksia mahdollisuuksista käyttää hyvin monimutkaista Farsta-hajontaa. Vähäjoukkueisissa viesteissä, esimerkiksi MM-viestissä, käytössä on vain hyvin pieni osaa mahdollisista ratavariaatioista. Suurviesteissäkin on käytössä enintään vain muutama kymmenen teoreettisesti jopa sadoista ratavaihtoehdoista.


title: Suunnistuksen viestihajonta

text: Vännes-hajonta on Farsta-hajonnasta yksinkertaistettu versio, jossa viestiosuus on jaettu kahteen osaan. Osuuden keskellä olevalla yhteisellä rastilla jaetaan radan loppuosat radat uudestaan joukkueiden kesken. Näin kolmiosuuksisessa viestissä on tarjolla 9 hajontarataa (3x3). Tupla-Vännes on Vännes-variaatio, jossa viestiosuus on jaettu neljään osaan niin, että suunnistaja juoksee samat hajonnat osuuden parillisilla ja parittomilla jaksoilla.


title: Suunnistuksen viestihajonta

text: Motala-hajonnassa on ratoja yhtä monta kuin on hajontaosuuksia. Hajonta syntyy siitä, että joukkueet juoksevat radat eri järjestyksessä. Motala sopii hajontana parhaiten viesteihin, joissa on vähän joukkueita. Sen etuna on yksinkertainen toteutus.


title: Burunnokkakaija

text: Burunnokkakaija ("Tanygnathus gramineus") on uhanalainen indonesialainen kaijalaji.


title: Burunnokkakaija

text: Linnun pituus on noin 40 cm. Sen höyhenpuku on lähes kokonaan vihreä, vain otsa ja naaman yläosa ovat siniset, ja vatsapuoli on kellanvihreä. Nokan ja silmän välissä on musta juova. Koiraan nokka on punainen, naaraan vaaleanharmaa; koivet ovat tummanharmaat ja iiris keltainen.


title: Burunnokkakaija

text: Burunnokkakaijat ovat kotoperäisiä Burun saarella Indonesian itäosassa. Populaation koko on vain 2 500–10 000 yksilöä, joskin määrä on karkea laskennallinen arvio, sillä lajista on hyvin harvoja havaintoja. Viimeksi laji tavattiin häkkilintuna Balilla vuonna 2001. Metsien hakkuut uhkaavat hävittää lajin.


title: Burunnokkakaija

text: Burunnokkakaijaa tavataan vuoristometsissä yli 1 000 m:n korkeudella merenpinnasta, joskus se on havaittu 600 metrin korkeudella.


title: Dynamis

text: Dynamis (, ”voima”; ) on antiikin filosofian tekninen termi, joka tarkoittaa potentiaalisuutta. Termi on sanojen ”dynaaminen” ja ”dynamiikka” alkuperä.


title: Dynamis

text: Termi "dynamis" esiintyy Aristoteleen teoksissa, ja tarkoittaa sellaista, jolla on jokin tietty kyky tai johon liittyy jokin mahdollisuus (tulla joksikin tms.). Termi käännetään yleensä Aristoteleen filosofian yhteydessä ”potentiaalisuudeksi”. Aristoteles asetti "dynamiksen" kahta aktuaalisuuden lajia, ensimmäistä ("entelekheia") ja toista ("energeia") aktuaalisuutta vastaan.


title: Dynamis

text: Termiä käytettiin kreikkalaisessa filosofiassa jo ennen Aristotelesta: esisokraatikot viittasivat sillä aineen eri ominaisuuksiin tai piirteisiin. Uusplatonistit kehittivät personifioituneiden kausaalisten toimijoiden ajatusta, ja käyttivät termiä "dynamis" näiden toimijoiden luovasta ja vaikuttavasta voimasta. Tämä eroaa Aristoteleen käsityksestä, jossa "dynamis" oli lähinnä potentiaalisuutta; uusplatonilaisilla "dynamis" oli jotain aktiivisempaa.


title: Dynamis

text: Kristillisessä teologiassa termiä "dynamis" on joskus käytetty Pyhän Hengen yhteydessä. Se kuvaa Pyhän Hengen toimintaa, kun uskovat ottavat sen vastaan. Gregorios Nyssalainen puolestaan käytti termiä uusplatonilaisesti Jumalan vaikuttavasta toiminnasta ja voimasta, ja piti sitä Jumalan kolminaisuutta yhdessä pitävänä tekijänä.


title: Lulu (nimi)

text: Lulu on naisen etunimi. Vuoden 2012 loppuun mennessä Väestörekisterikeskuksen mukaan Lulu-nimisiä on Suomessa ollut kirjoilla 126 naista sekä ainakin kaksi ennen vuotta 1940 syntynyttä miestä


title: Veli Koota

text: Veli Veikko Koota (s. 14. syyskuuta 1957 Kankaanpää) on suomalainen nyrkkeilijä ja nyrkkeilyvalmentaja.


title: Veli Koota

text: Koota edusti Suomea Moskovan olympialaisten 1980 54 kg:n sarjassa. Hän voitti Jugoslavian Fazlija Šaćirovićin, mutta hävisi toisessa ottelussaan lopulliselle hopeamitalistille, Venezuelan Bernando Piñangolle, ja sijoittui jaetulle yhdeksännelle sijalle. EM-kilpailuissa Koota hävisi kahdesti avausottelussaan bulgarialaisvastustajalle: Hallessa 1977 54 kg:n sarjassa Dimitar Pehlivanoville ja Varnassa 1983 57 kg:n sarjassa Plamen Kamburoville.


title: Veli Koota

text: Koota voitti kaksi Pohjoismaiden-mestaruutta ja edusti Suomea yli 30 maaottelussa. Hän voitti Suomen-mestaruuden 54 kg:n sarjassa vuosina 1977, 1978, 1979, 1980 ja 1981. SM-pronssia hän sai 54-kiloisissa 1984 sekä 57 kg:n sarjassa 1982 ja 1983. Hän edusti seuratasolla Venesjärven Leiskua.


title: Veli Koota

text: Koota ryhtyi valmentajaksi lopetettuaan aktiiviuransa 1984. Hän valmentaa poikaansa Matti Kootaa ja muita Kankaanpään Nyrkkeilijöiden edustajia. Lisäksi hän on mukana maajoukkuevalmennuksessa toimien muun muassa Milanon MM-kilpailuissa 2009 Suomen joukkueen valmentajana. Suomen Nyrkkeilyliitto on valinnut hänet vuoden valmentajaksi 2001 ja 2008.


title: Ohtakari

text: Ohtakari on saari ja kalastajakylä Kokkolan kaupungissa, entisen Lohtajan kunnan alueella. Ohtakari sijaitsee Lohtajan Vattajanniemen kärjessä, pengertien päässä, viimeisenä saarena ennen ulkomerta. Lohtajan kirkonkylältä Ohtakariin on matkaa noin 10 kilometriä.


title: Ohtakari

text: Ohtakarissa on muun muassa kalasatama, kalastusmuseo, SLEY:n Ohtakarin leirikeskus ja vanha jatulintarha. Ohtakarissa on myös näkötorninakin toimiva tunnusmajakka, "Ohtakarin pooki". Ohtakari on kuulu myös jokavuotisista kalajuhlistaan ja juhlilla tarjottavasta "Ohtakarin siikavellistä".


title: Ohtakari

text: Saaressa toimii kesäisin grilli-baari Katiska-Baari. Ohtakarin välittömässä läheisyydessä Vattajanniemen uimarannalla on toinen näkötorni ja grillikioski.


title: Ohtakari

text: Kalastajat asuivat mökeissään saaressa parhaana pyyntiaikana. Saaressa toimi myös luotsiasema yli sadan vuoden ajan. Entisaikojen kalastajien toimia esittelee saaressa sijaitseva kalastusmuseo. Saareen Vattajanniemeltä johtava pengertie valmistui 1970-luvulla. Vanhimmat verokirjamerkinnät Ohtakarista ovat 1500-luvulta.


title: Tatra T15

text: Tatra T15 oli tšekkoslovakialaisen Tatran valmistama moottoriresiina. Sen pääasiallisia käyttäjiä olivat viranomaiset ja Tšekkoslovakian valtion rautateiden (ČSD) henkilökunta. Resiinassa oli käytetty paljon samoja osia kuin Tatran henkilöautoissa.


title: Tatra T15

text: Vanhemmissa malleissa käytettiin Tatra T30:n 1 680-kuutioista, ilmajäähdytteistä bokserimoottoria, mutta myöhemmissä oli automallista T52 peräisin oleva, hieman isompi 1 910-kuutioinen. Moottori oli asetettu auton keulalle pitkittäin. Ensimmäisissä versioissa oli Solex 30 AVR -kaasutin, mutta loppupään malleissa se korvattiin tšekkoslovakialaisella Jikovilla.


title: Tatra T15

text: Voima välittyi viisilevyisen kuivan kytkimen kautta vaihteistoon, jossa oli kaksi nopeutta. Kulkusuuntaa sai vaihdettua sisällä olleen vivun avulla. Resiinan sai käännettyä toiseen suuntaan sen alla, keskellä lattiaa olleen tunkin avulla; resiina tunkattiin ilmaan ja pyöräytettiin 180° ympäri.


title: Tatra T15

text: Seisontajarru vaikutti taka-akselilla olleeseen rumpujarruun, josta voima välittyi kummallekin takapyörälle. Käyttöjarru oli vain etuakselilla, jossa oli junista tutut, etupyöriä vasten hankaavat jarrupalat.


title: Tatra T15

text: Kiskojen jäätymisen, märkien lehtien ja vastaavien varalta takapyörien etupuolille oli asennettu hiekoituslaitteet. Kylmien ilmojen varalta sisätilat oli varustettu pakokaasun lämmöllä toimivalla lämmönvaihtimella.


title: Kaukalopikaluistelu talviolympialaisissa 1992

text: Vuoden 1992 talviolympialaisten kaukalopikaluistelu järjestettiin 18. helmikuuta – 22. helmikuuta 1992 Albertvillessa, Ranskassa. Tapahtumia oli neljä. Osanottajia oli 86 (44 miestä ja 42 naista). Nuorin osanottaja oli Mie Naito (15 vuotta ja 130 päivää) Japanista ja vanhin Karen Gardiner-Kah (31 vuotta ja 377 päivää) Australiasta.


title: Kaupungintalo

text: Kaupungintalo on kaupungin tärkein virastotalo, jona on perinteisesti pidetty taloa, jossa kaupunginvaltuusto, kaupungin ylin päättävä elin, kokoontuu. Joissakin tapauksissa kaupungintaloksi kutsutaan taloa, jossa kaupunginhallitus ja kaupungin ylimmät virkamiehet, muun muassa kaupunginjohtaja tai pormestari työskentelevät. Kaupungintalo on usein keskeisin hallinto- ja edustusrakennus, jossa saattaa olla myös muita virastoja, toimistoja ja kokous- ja juhlatiloja. Niissä on myös yleensä odotustiloja asiakkaille ja kaupungin tiedotusta palvelevia tiloja.


title: Kaupungintalo

text: Kaupungintalojen edeltäjiä olivat raatihuoneet, joissa silloiset kaupunkien ylintä päätös-, hallinto- ja tuomiovaltaa käyttäneet kaupunginraadit kokoontuivat. Raatihuoneet sijaitsivat usein keskeisillä paikoilla.


title: Kaupungintalo

text: Vuonna 1875 tuli voimaan asetus kaupunginhallinnosta. Raadit lakkautettiin ja niiden tilalle tuli kaupunginvaltuustot. Lainmuutoksen myötä kaupungin hallinnon tehtävät lisääntyivät ja samalla niitä hoitamaan tarvittavien virkamiesten määrä kasvoi. Vanhat raatihuoneet kävivät ahtaiksi ja uusia tilavampia kaupungintaloja alettiin rakentaa 1800-luvun loppupuolella. Kaupungintaloa saatettiin vielä kuitenkin nimittää raatihuoneeksi.


title: Kaupungintalo

text: Kaupungintalojen suunnittelu annettiin maineikkaille arkkitehdeille. Komeissa rakennuksissa oli komeat portaikot, juhlasali, valtuuston kokoussali, ravintola, virkamiesten työtilat ja joissain myös muita tiloja, kuten huutokauppakamari, raastuvanoikeus ja asuntoja virkamiehille.


title: Sargassum

text: Sargassum on ruskolevien suku, johon kuuluu monia lajeja. Useimmat elävät matalikolla ja koralliriutoilla. Tunnetuimpia ovat kuitenkin Sargassomerellä lilluvat laajat levämassat. Ne ovat enimmäkseen lajeja "Sargassum natans" ja "Sargassum fluitans".


title: Sargassum

text: "Sargassum"-levät voivat kasvaa useita metrejä pitkiksi. Ne ovat yleensä ruskeansävyisiä tai tummanvihreitä. Niissä on lehdyköitä, joiden haaroihin kasvaa ilmakuplia samalla tavalla kuin rakkolevällä. Näistä kuplista tulee "Sargassum bacciferum" levän vanha suomalainen nimi "marjalevä".


title: Sargassum

text: Alun perin Japanista kotoisin oleva "Sargassum muticum" on haitallinen tulokaslaji Euroopan rannikoilla. Se tarttuu veneiden potkureihin, haittaa uimista ja suuret levämassat estävät niiden alle jäävien eliöyhteisöiden valon saamista.


title: Mike Harris (kilpa-autoilija)

text: Mike Harris (s. 25. toukokuuta 1939 Mufulira Pohjois-Rhodesia) on entinen eteläafrikkalainen Formula 1 –kuljettaja. Hän osallistui ainoastaan vuoden 1962 Etelä-Afrikan GP:hen, jossa hän keskeytti. Hän ei saavuttanut pistettä.


title: Filippiiniennokkakaija

text: Filippiiniennokkakaija ("Tanygnathus lucionensis") on harvinaistuva aasialainen kaija.


title: Filippiiniennokkakaija

text: Linnun pituus on noin 31 cm ja paino 200–230 g. Sen höyhenpuku on enimmäkseen vihreä, niska ja takaraivo ovat siniset ja siiven yläpeitinhöyhenet mustan ja oransiinkirjavat vatsapuoli on kellanvihreä. Nokka on punainen, koivet vihertävänharmaat ja iiris vaaleankeltainen. Nuori lintu on kauttaaltaan tummemman vihreä.


title: Filippiiniennokkakaija

text: Filippiiniennokkakaijat elävät Filippiinien saarilla, Borneon itä- ja pohjoispuolen saarilla, sekä Sulawesin pohjoispuolen saarilla Indonesiassa ja Malesiassa. Lajista tunnetaan kolme alalajia: "lucionensis" Luzonin ja Mindoron saarilla, "hybridus" Polillossa ja "talautensis" eteläisillä saarilla. Populaation koon arvioidaan jäävän alle 10 000 yksilön. Metsien hakkuut ja raivaukset viljelysmaiksi sekä kaupallinen lemmikkieläinpyynti uhkaavat hävittää lajin.


title: Filippiiniennokkakaija

text: Sitä tavataan vuoristometsissä 1 000 m korkeudelle merenpinnasta, paikoin myös kookospalmuviljelmillä.


title: Filippiiniennokkakaija

text: Pesä on vanhan puun kolossa tai onkalossa. Munamäärä on yleensä kaksi, joskus kolme.


title: Filippiiniennokkakaija

text: Ruokavalio koostuu hedelmistä, marjoista, siemenistä, pähkinöistä sekä viljasta, ja paikoin laji on haittaeläin viljanviljelyalueilla.


title: Abd-ul-Hamid I

text: Abd-ul-Hamid I (20. maaliskuuta 1725 – 7. huhtikuuta 1789) oli Osmanien valtakunnan sulttaani 1774–1789. Hän syntyi Istanbulissa sulttaani Ahmed III:n ja sulttaanitar Rabia Semin pojaksi. Hän opiskeli nuoruudessaan äitinsä johdolla ja perehtyi mm. historiaan ja kalligrafiaan.


title: Abd-ul-Hamid I

text: Abd-ul-Hamid nousi Osmanien valtakunnan valtaistuimelle, kun hänen veljensä sulttaani Mustafa III kuoli sydänkohtaukseen 21. lokakuuta 1774. Hän seurasi tarkoin hallintonsa toimintaa ja halusi kehittää maan sotavoimia. Niinpä janitsaarijoukkoja ja merivoimia ryhdyttiin nykyaikaistamaan ja armeijaan perustettiin uudet tykistöjoukot. Abd-ul-Hamid voitti kansan suosion puolelleen johdettuaan Istanbulin palokuntaa vuoden 1782 palon sammutustöissä. Hän sai lempeytensä ja hartautensa ansiosta lisänimen "Veli" eli ’pyhimys’.


title: Abd-ul-Hamid I

text: Abd-ul-Hamid kuoli 64 vuoden iässä vuonna 1789, ja hänet haudattiin Topkapin palatsiin Istanbulissa.


title: Lionel William Wiglesworth

text: Lionel William Wiglesworth (1865–1901) oli brittiläinen lintutieteilijä, joka tutki Kaakkois-Aasian ja Polynesian linnustoa.


title: Lionel William Wiglesworth

text: Wiglesworth julkaisi yhdessä Adolf Bernard Meyerin kanssa teoksen "The Birds of Celebes and the Neighbouring Islands" (Berliini 1898). He kuvailivat yhdessä useita uusia lintulajeja, muun muassa ruskocelebesinmesikon ("Myza celebensis") ja tiheikköhedelmäkyyhkyn ("Ptilinopus subgularis").


title: Killer Moth

text: Killer Moth eli Tappajakoi (esiintynyt suomessa myös nimellä Murhaajakoi) on ammattilaisrikollinen DC Comics -universumissa. Killer Moth on Batmanin arkkivihollisia. Hahmo teki ensiesiintymisensä vuoden 1951 helmikuussa, kun se esiintyi "Batman"-lehden numerossa 63.


title: Killer Moth

text: Alkuperäisenä Killer Mothina toimi Cameron van Cleer, joka sai selville Bruce Waynen olevan Batman. Toiset rikolliset kuitenkin ampuivat häntä, ja hän sai välikohtauksesta pysyvän muistinmenetyksen, joten Drury Walkerista tuli uusi Killer Moth.


title: Killer Moth

text: Alkuperäinen Killer Moth, Cameron van Cleer oli vankina useita vuosia ennen ryhtymistään Killer Mothiksi. Hänet tunnistettiin ainoastaan hänen vankinumerostaan 234026. Vankilassa ollessaan hän luki artikkelin Batmanista, ja päätti ryhtyä Gotham Cityn toiseksi Batmaniksi, taistelemaan kuitenkin Batmania vastaan. Hän karkasi vankilasta ja kokosi suuren kriminaaliryhmän, joka teki poliisin voimattomaksi. Hän rakensi itselleen päämajan, jolle antoi nimen Mothcave (”Koiluola”).


title: Killer Moth

text: Cameron van Cleer aloitti siviilissä toiminnan hyväntekijänä. Hän ystävystyi Bruce Waynen kanssa. Öisin hän kuitenkin edisti asemaansa Killer Mothina, jättäen rikoksiensa jälkeen rikospaikalle infrapunavalolla toimivan Killer Moth -signaalin. Ensiesiintymisessään Killer Moth päästi Gotham Cityn vankeja karkuun keskusvankilasta, minkä jälkeen lähti jahtaamaan Batmania ja Robinia Mothmobile-nimen saaneella autollaan (suom. ”Koimobiili”, ”Koiauto”). Hän sai kuin saikin vangittua kaksikon, mutta Killer Mothin epäonneksi kaksikko onnistui pakenemaan. He houkuttelivat Killer Mothin Gotham Bridge -sillalle taisteluun, joka päättyi Killer Mothin syöksyyn syvälle veteen.


title: Killer Moth

text: "Detective Comics" -lehden ensiesiintymisessään heinäkuussa 1951 Killer Moth kidnappasi Bruce Waynen ja sai tietää tämän olevan Batman. Muut rikolliset kuitenkin ampuivat häntä ilmassa, ja hän syöksyi alas. Hän sai pääkalloonsa vammoja, jotka vaikuttivat aivojen toimintaan. Hän joutuu kärsimään muistinmenetyksestä lopun ikänsä. Myöhemmin Drury Walkerista tuli Cameron van Cleerin manttelinperijä.


title: Killer Moth

text: 1990-luvulla julkaistiin tarina, jossa Killer Moth palasi piinaamaan Gothamin asukkaita, ja hänen henkilöllisyytensä paljastui. Killer Moth, yksi Gotham Cityn vaarallisimmista rikollisista, olikin todellisuudessa Drury Walker, pikkurikollinen, jota kukaan ei ottanut uhkana tai vakavasti. Tarinasarja uudesta Killer Mothista on myös julkaistu sarjakuvasarjassa "Batman – Lepakon Varjo", jonka julkaiseminen aloitettiin joulukuussa 1992.


title: Killer Moth

text: Lehtisarjan aikana Killer Moth perusti oman rikollisliigan, jolle antoi nimen The Mistfits (”Hylkiöt”). Liiga koostui harvemmin sarjakuvissa nähdyistä Batmanin vihollisista, kuten hahmoista Kissamies ja Kalenterimies. Liigan tarkoituksena oli kaapata Bruce Wayne ja muita Gothamin tärkeimpiä henkilöitä. Tiimi oli kuitenkin menestymätön. Kun selvisi, että Killer Moth aikoi tappaa panttivangit, muut jäsenet kääntyiväthäntä vastaan.


title: Killer Moth

text: Myöhemmin Drury Walkerin Killer Moth myi sielunsa demonille nimeltä Nero. Killer Moth muuttui koin tapaiseksi jättiläishirviöksi nimeltä Charaxes . Ollessaan Charaxesin muodossa muistutti Walker hämärästi humanoidia, jolla on jättimäisen koin ulkomuoto. Hän tuhosi ihmisiä ja suojeli kotiloita, joissa säilytti rukouksiaan. Myöhemmässä vaiheessa hirviö muni suuren määrän munia, joista jokaisesta kuoriutui tarkka kopio Drury Walkerista. Myöhemmin hän varasti sielunsa takaisin ja muuttui takaisin Killer Mothiksi.


title: Selkätunturi

text: Selkätunturi () on tunturi Petsamon piirissä Murmanskin alueen luoteisosassa Venäjällä. Tunturi sijaitsee lähellä Norjan rajaa Petsamon taajamasta luoteeseen. Selkätunturin länsipuolella on Pikku Näsykkäjärvi, eteläpuolella Näsykkäjärvi, idässä Saarijärvi ja pohjoispuolella Aittajärventunturi. Tunturin eteläosan korkein huippu on 292 metriä korkea ja pohjoisosan 291 metriä korkea. Selkätunturi sijaitsee Suomen Neuvostoliitolle luovuttaman entisen Petsamon kunnan pohjoisosassa.


title: Kivitunturi

text: Kivitunturi () on tunturi Petsamon piirissä Murmanskin alueen luoteisosassa Venäjällä. Tunturi sijaitsee aivan Norjan rajan tuntumassa. Tunturin länsipuolella virtaa Norjan vastaisen rajan muodostava Vuoremijoki ja tunturin itäpuolella on Näsykkäjärvi. Tunturin huippu yltää 257 metrin korkeuteen. Kivitunturi sijaitsee Suomen Neuvostoliitolle luovuttaman entisen Petsamon kunnan pohjoisosassa.


title: Hansadutta Swami

text: Hansadutta Swami (Hans Kary; s. 27. toukokuuta 1941 Braunschweig, Saksa) on Yhdysvalloissa asuva entinen Krishna-liikkeen (ISKCON) guru. Hänestä tuli Prabhupadan oppilas maaliskuussa 1967. Hansadutta Swami levitti liikkeen toimintaa useisiin maihin ja organisoi Prabhupadan kirjojen levitystä useilla kielillä.


title: Hansadutta Swami

text: Vuonna 1977 Prabhupadan kuoltua Hansadutta Swamista tuli yksi liikkeen johtajista. Hänet kuitenkin erotettiin tehtävistään vuonna 1983. Hän kärsi sydänkohtauksen vuonna 2003.


title: Hansadutta Swami

text: Useita kirjojakin julkaissut Hansadutta Swami jatkaa yhä hengellistä uraansa Prabhupadan jalanjäljissä. Hänen nykyinen asuinpaikkansa on Kalifornian Cloverdale.


title: Hansadutta Swami

text: Swami on paitsi kirjoittanut, myös levyttänyt – häneltä ilmestyi rockalbumi "Nice but Dead".


title: Sulkapallo kesäolympialaisissa 1996

text: Vuoden 1996 kesäolympialaisisten sulkapallo järjestettiin 24. heinäkuuta – 1. elokuuta 1996 Atlantassa. Tapahtumia oli viisi: miesten ja naisten kaksin- ja nelinpelit sekä sekanelinpeli. Sulkapalloon osallitui 192 urheilijaa (96 miestä ja naista) 37 eri maasta. Nuorin osanottaja oli Mia Audina (16 vuotta ja 338 päivää) Puolasta ja vanhin Diana Koleva-Tsvetanova (36 vuotta ja 276 päivää) Bulgariasta.


title: Hawayo Takata

text: Hawayo Hiromi Takata (; 24. joulukuuta 1900 – 11. joulukuuta 1980) oli havaijinjapanilainen, joka vaikutti reiki-uskomushoidon leviämiseen länsimaihin.


title: Hawayo Takata

text: Takata syntyi Kauailla japanilaiseen perheeseen ja työskenteli jo nuorena. Jäätyään leskeksi vuonna 1930 hän joutui taas työskentelemään paljon elättääkseen itsensä ja kaksi lastaan. Kun hänen siskonsa kuoli, hän lähti Japaniin välittämään viestiä sinne palanneille vanhemmilleen. Samalla Takata etsi apua omiin vakaviin terveysongelmiinsa, joista hän oli jo Havaijilla kärsinyt.


title: Hawayo Takata

text: Japanissa Takata tutustui reikiin, jonka hän koki parantaneen terveysongelmansa. Hän oli vakuuttunut hoidon tuloksista, ja päätti itse opiskella reikiä. Takata sai opetusta Chujiro Hayashilta. Vuonna 1938 hänestä tuli kolmastoista ja viimeinen Hayashin kouluttama ns. reikimestari. Vuonna 1937 Havaijille palannut Takata sai Hayashilta apua reikin markkinoimisessa alueella.


title: Hawayo Takata

text: Vuodesta 1970 alkaen Takata koulutti 22 reikimestaria. Hän harjoitti reikiä vuosikymmenten ajan ja sai asiakkaita eri puolilta maailmaa.


title: Lorenzo Patané

text: Lorenzo Patané (s. 20. marraskuuta 1976) on saksalainen näyttelijä. Hän on näytellyt mm. sarjassa Lemmen viemää, hahmona Robert Saalfeld.


title: Baseball kesäolympialaisissa 2008

text: Vuoden 2008 kesäolympialaisten baseball järjestettiin 13.–23. elokuuta 2008 Pekingissä, Kiinassa. Baseballiin osallistui kahdeksan eri maata. Urheilijoita oli yhteensä 191. Nuorin osanottaja oli Brett Lawrie (18 vuotta ja 208 päivää) ja vanhin Rhéal Cormier (41 vuotta ja 144 päivää). Naiset eivät kilpailleet baseballissa, vaan softballissa. Baseball oli toistaiseksi viimeisen kerran mukana olympiaohjelmassa.


title: Veijalainen

text: Veijalainen on suomalainen sukunimi.


title: Lucius Artorius Castus

text: Lucius Artorius Castus (100-luku jaa.) oli roomalainen upseeri, jonka on arveltu voineen olla legendojen kuningas Arthurin historiallinen esikuva.


title: Lucius Artorius Castus

text: Artorius Castuksen sotilasuraa tunnetaan läheltä Splitiä (Kroatia) löydettyjen latinankielisten tekstipalasten perusteella.


title: Vesa Wiik

text: Vesa Wiik on suomalainen nyrkkeilijä.


title: Vesa Wiik

text: Wiik saavutti pronssia Tampereen EM-kilpailuissa 1981 60 kg:n sarjassa. Hän voitti neljännesvälieräottelussa tanskalaisen Gert Bo Jacobsenin tuomariäänin 5–0 ja puolivälierässä Jugoslavian Dragan Dimicin 3–2. Välieräottelussa hän hävisi Neuvostoliiton Viktor Rybakoville kehätuomarin keskeytyksellä toisessa erässä.


title: Vesa Wiik

text: Wiik voitti Suomen-mestaruuden 60 kg:n sarjassa 1981. SM-hopeaa hän sai 54 kg:n sarjassa 1979 ja 60-kiloisissa 1982. SM-pronssia hän saavutti 54 kg:n painoluokassa 1978 sekä 60-kiloisissa 1983 ja 1984. Hän edusti Lapin Lukkoa ja Rovaniemen Reipasta.


title: Nikatorit

text: Nikatorit (Nicatoridae) on varpuslintuihin kuuluva heimo. Heimoon kuuluu vain yksi suku nikatorit ("Nicator"), joka tunnettiin aikaisemmin nimellä bulbulilepinkäiset. Nikatoreihin kuuluu BirdLifen mukaan kolme lajia. Heimon taksonominen asema on epäselvä. Alunperin nikatorien katsottiin kuuluvan lepinkäisiin tai afrikanlepinkäisiin. 1920-luvulla lajit sijoitettiin bulbuleihin ja tästä heimosta se erotettiin omakseen 2000-luvulla DNA-tutkimusten osoittaessa, että lajit eivät muodosta monofyleettistä ryhmää bulbuleiden kanssa.


title: Nikatorit

text: Nikatoreja tavataan Saharan eteläpuoleisesta Afrikasta. Väritykseltään heimon lajit ovat tyypillisesti oliivivihreitä. Nikatorien nokka on suurikokoinen ja koukkupäinen ja niiden ravintoa ovat hyönteiset.


title: Think Visual

text: Think Visual on The Kinksin marraskuussa 1986 julkaistu 22. studioalbumi. Se oli samalla yhtyeen ensimmäinen London Recordsille tehty albumi.


title: Think Visual

text:
Albumin kansikuvassa on jäljitelmä Auguste Rodinin kuuluisasta veistoksesta "Ajattelija".A-puoli
B-puoli


title: Pussy (täsmennyssivu)

text: Pussy voi viitata seuraaviin paikkoihin ja asioihin:


title: Kattoristikko

text: Kattoristikko eli kattotuoli on vesikaton kannatinrakenne, joka koostuu tyypillisesti kolmio- tai ristikkomuotoon kiinnitetyistä palkeista. Kattoristikot ovat yleensä puuta, suuremmissa kohteissa voidaan käyttää myös metallista hitsattuja kattoristikoita. Kolmiomuoto tekee rakenteesta jäykän kappaleen ja ehkäisee liitoksiin syntyvän taivutusjännityksen.


title: Kattoristikko

text: Perinteisesti puiset kattoristikot on usein valmistettu työmaalla lankuista ja laudoista naulaamalla. 1900-luvun lopulla yleistyneet teollisesti valmistetut NR-ristikot tehdään mitallistetusta lankuista, jotka kiinnitetään naulalevyillä toisiinsa. Yleisin puutavaradimensio naulalevyristikoissa on 42×98/123. Sallitut taipumat tällaisissa kattoristikoissa ovat pieniä.


title: Kattoristikko

text: Kattoristikkotyyppisiä rakenteita käytetään myös välipohjissa, alapohjissa ja muissa rakenteissa. Ristikko on silloin yleensä tasakorkea.


title: Kattoristikko

text:
Keskiajalta 1900-luvun alkuun asti puiset kattotuolit niin pieniin kuin suuriinkin rakennuksiin valmistettiin Ruotsissa ja Suomessa järeähköistä mäntyparruista tai harvemmin kuusiparruista. Osat liitettiin toisiinsa tapitetuin tai naulatuin loviliitoksin. Tällaiset kattotuolit, kuten ruotsalainen kattotuoli eli konttikattotuoli ja romaaninen alapaarteellinen kattotuoli, ovat olleet joustavuutensa vuoksi kestäviä myös silloin, kun kattorakenteen alustassa on tapahtunut kohtuullisia muodonmuutoksia. Myös tulipalossa ja lahovauriotilanteissa nämä rakenteet ovat käyttäytyneet edullisella tavalla. Esimerkiksi tulipaloissa keskiaikaisten kirkkojen kiviholvit ovat usein kestäneet palossa keventyneiden kattorakenteiden vähittäisen sortumisen holvien päälle. Kansanrakentamisessa yleisin katon kantava rakenne ei kuitenkaan ollut ennen 1900-lukua kattotuolien muodostama rakenne vaan hirsirakennusten vuoliaiskatto.
Lisäksi muuttujina voivat olla räystään muoto/koko, yläpohjaeristeen paksuus, yläpuolisten kulkusiltojen paikat, seinän yläpään rakenne, räystäiden maalaus jne.


title: Kattoristikko

text: Kattoristikot suunnitellaan Eurocode 5:n mukaan. Suunnittelu tehdään lähes poikkeuksetta tähän tarkoitukseen suunnitellulla tietokoneohjelmalla ja valmistetaan tehtaassa. Ristikot suunnitellaan hyvin tarkkaan ja niissä ei ole juurikaan ylimääräistä kantokykyä (suunnittelussa käytettään vähintään 1,6-kertaista kuormaa). Ristikot suunnitellaan ottamaan vastaan vain pystysuoria voimia, muut kattoon kohdistuvat voimat otetaan vastaan yläpohjan levytyksillä ja vinositeillä. Ristikoiden suunnitteluun kuuluu olennaisena osana myös ristikoiden tuenta ristikon suuntaa poikkisuuntaan. Näitä niin sanottuja vinositeitä voidaan tarvita itse ristikoiden tuentaan tai rakennuksen kokonaisjäykistämiseen (jolloin ne määrää rakennuksen rakennesuunnittelija rakennesuunnitelmassa). 11. maaliskuuta 2010 Teuvalla romahti tuotantotila ristikoiden tuentojen puuttumisesta johtuen, vaikka ne oli ristikkosuunnittelussa määrätty asennettavaksi.


title: Kattoristikko

text: Irtaaltaan kattoristikot ovat suhteellisen heikkoja ja niitä tuleekin säilyttää ja käsitellä suurta varovaisuutta noudattaen. Ristikot pitää tukea niin, että taipumia ei synny eikä vaaraa kaatumiselle ole. Kattoristikot tulee suojata säältä, koska niissä käytetty puutavara on uunikuivattua ja menettää kantokykyään, jos sen kosteus lisääntyy.


title: Kattoristikko

text: Puinen kattoristikko on edullinen vaihtoehto alle 20 metrin jänneväleillä, sen ylittävissä jänneväleissä liimapuupalkit, teräspalkit tai teräsristikot tulevat edullisemmaksi. Myös kattotyypin muutoksella voidaan rakenne saada taloudellisemmaksi. Navetoissa ja muissa syövyttäviä kaasuja tuottavissa laitoksissa metalliset naulalevyt syöpyvät ja menettävät lujuuttaan ajan mittaan.


title: Kattoristikko

text: Nykymääräykset vaativat rakenteilta riittävän pitkää kestoa palotilanteessa, jotta rakennuksen evakuointi voitaisiin toteuttaa turvallisesti ilman romahtamisen vaaraa. Keinoina käytetään esimerkiksi palokyllästämistä, naulalevyjen suojausta kuumuudelta, kolminkertaisia ristikoita ja saumattomia alapaarteita. Kolminkertaisten ristikoiden ideana on se, että kaksi reunimmaista ristikkoa suojaavat keskellä olevaa ristikkoa (naulalevyt ovat vain ristikon sivulla), joka kantaa yksin koko kuorman. Saumattomassa alapaarteessa ideana on se, että alapaarre on korkea ja kykenee yksin kantamaan rakenteen koko painon lyhytaikaisesti. Massiivinen (liimapuu tai LVL) palaa maksimissaan 0,7 mm/min, joten esimerkiksi 42 mm paksusta puusta on 10 min palon aloituksesta jäljellä 28 mm ja 122 mm korkeasta lankusta 108 mm ja loppu puuaines on edelleen hyvässä kantokyvyssä.


title: Isonuhruhapero

text: Isonuhruhapero ("Russula vinososordida") on Suomessa varsin yleinen ja satoisa ja kookas kangasmaiden sieni. Se on hyvä ruokasieni, mutta omana lajinaan se on tunnustettu vasta vuonna 2000. Sitä on käytetty aikapäiviä mietona kookkaana haperona ravinnoksi.


title: Isonuhruhapero

text: Sienen lakin kelmu on yleensä kellertävän oranssi ja sen erityistuntomerkki on, että se irtoaa erttäin helposti lähes keskustaan asti. Tässä se eroa esimerkiksi kangashaperosta ja isohaperosta. Heltat ovat kutakuinkin vaalenkellertävät. Malto harmaantuu, muttei niin voimakkaasti kuin kangashaperolla ja viinihaperolla. Heltat ovat kolotyviset, lähes irtotyviset. Jalan tyveen ilmaantuu tavallisesti likaisenkeltaista värimuutosta.


title: Isonuhruhapero

text: Sieni on monina vuosina satoisa ja ruokaisa jas sitä voi käyttää muiden mietojen haperoiden tapaan ryöppäämättä. Kyseessä ei ole kauppasieni Suomessa.


title: Rikkalapio

text: Rikkalapio eli kihveli on siivousväline. Rikkalapion kanssa käytetään yleensä harjaa. Rikkalapioita valmistetaan yleensä muovista tai metallista.


title: Kaitfors

text: Kaitfors on Perhonjoessa oleva vesivoimalaitos Kruunupyyn kunnassa, lähellä Alavetelin kirkonkylää. Kaitfors on myös paikan- ja koskennimi samalla alueella.


title: Kaitfors

text: Kaitforsin voimalaitos sijaitsee Perhonjoen keskijuoksun järvialueen alapäässä, noin 30 kilometriä jokisuulta ylävirtaan. Voimalaitos on otettu käyttöön vuonna 1983. Alueelle rakennetun Sääkskosken säännöstelypadon kautta osa vedestä ohjataan joen vanhaan, "kuivaan uomaan". Säännöstelypadon ohi on rakennettu kalaportaat kalojen ja nahkiaisten kudulle nousun mahdollistamiseksi.


title: Kaitfors

text: Perhonjoen alueella oli enimmillään yli 120 myllyä 1800-luvulla. Vanhimmat tiedot vesisahasta tai sahamyllystä ovat vuodelta 1621.


title: Dima Slobodeniouk

text: Dima Slobodeniouk tai Slobodenjuk (Димa Слободенюк; s. 1975, Дмитрий eli Dmitri ) on suomalainen, venäläissyntyinen kapellimestari, joka tuli Suomeen 16-vuotiaana.


title: Dima Slobodeniouk

text: Dima Slobodeniouk aloitti viulunsoiton opinnot Moskovassa ja jatkoi niitä Keski-Suomen Konservatoriossa ja Sibelius-Akatemiassa. Sibelius-Akatemian kapellimestariluokalla hän opiskeli Leif Segerstamin, Jorma Panulan ja Atso Almilan oppilaana. Slobodeniouk sijoittui 2002 kolmen parhaan joukkoon Lontoon kansainvälisessä Donatella Flick -kapellimestarikilpailussa.


title: Dima Slobodeniouk

text: Slobodeniouk oli Kymi Sinfoniettan ja Vaasan kaupunginorkesterin päävierailija 2004–2006. Vuosina 2005–2008 hän oli Oulu Sinfonian taiteellinen johtaja. Vuonna 2013 hän aloitti Galician sinfoniaorkesterin taiteellisena johtajana, ja syksyllä 2016 Sinfonia Lahden ylikapellimestarina ja orkesterin vuosittaisen Sibelius-festivaalin taiteellisena johtajana. Hän on toiminut Korsholman musiikkijuhlien taiteellisena johtajana 2007 ja 2009.


title: Dima Slobodeniouk

text: Slobodeniouk on vieraillut johtamassa useimpia suomalaisia orkestereita ja lisäksi Pohjoismaissa, Saksassa ja Englannissa. Hän on johtanut usein Tukholman kuninkaallisessa oopperassa. Slobodeniouk on levyttänyt BIS-levymerkille mm. Sebastian Fagerlundin musiikkia.


title: Kajsa

text: Kajsa on ruotsinkielinen naisen etunimi, jonka suomenkielinen vastine on Kaisa. Molemmat nimet ovat Katariina-nimen lyhentymiä. Suomenruotsalaisessa kalenterissa Kajsan nimipäivä on 25. marraskuuta, Katariinan päivänä. Suomessa nimi Kajsa on vuoden 2015 loppuun mennessä annettu Väestörekisterikeskuksen tietojen mukaan 429 henkilölle.


title: Seututie 756

text: Seututie 756 on Kokkolan kaupungissa Keski-Pohjanmaalla valtatieltä 8 (E8) Ykspihlajan suurteollisuusalueelle ja Kokkolan satamaan johtava seututie. Tien pituus on 4,4 kilometriä. Tie on rakennettu vuosina 2005–2007. Tie palvelee myös muiden Kokkolan teollisuusalueiden liikennettä sekä yhdistää seututien 749 valtatie kahdeksaan.


title: Seututie 756

text: Seututie 756 rakennettiin yhdistämään Kokkolan satama teollisuusalueineen suoraan valtatieverkkoon sekä siirtämään satamaan suuntautuva raskas liikenne pois asuinalueiden ja Kokkolan keskustan läpi kulkevilta katuyhteyksiltä. Näillä yhteyksillä liikkui vuorokaudessa muun muassa 110 rekkalastia vaarallisia aineita.


title: Seututie 756

text: Satamatien valmistuttua tavoitteet saavutettiin vain osittain. Liikenteen siirryttyä satamatielle satamatien ja valtatien 8 liikennevaloliittymän välitysongelmista johtuen satamaan suuntautuva liikenne käytti osin edelleen vanhoja reittejä.


title: Seututie 756

text: Liikenteen sujuvuutta parantamaan rakennettiin vuosina 2008–2009 valtatielle 8 satamatien liittymäkohtaan kiertoliittymä. Kiertoliittymän valmistumisen jälkeen liikenne liittymässä on sujuvoitunut huomattavasti.


title: Seututie 756

text: Valtatien 8 kiertoliittymästä satamatie kulkee läpi Mesilän, Patamäen ja Jänismaan teollisuusalueiden Pohjoiselle ohikulkutielle. Pohjoisen ohikulkutien (seututie 749) kiertoliittymän jälkeen tie ylittää Ykspihlajan radan ja kulkee Ykspihlajan asutusalueen pohjoispuolitse päättyen kiertoliittymään Ykspihlajan suurteollisuusalueen kupeessa.


title: Romsdalsfjorden

text: Romsdalsfjorden on vuono Møren ja Romsdalin läänissä Norjassa. Sen pituus on 88 kilometriä ja se on Norjan vuonoista yhdeksänneksi pisin. Vuonon nimen mukainen Romsdalenin laakso sijaitsee lähellä vuonon itäisen Isfjordenin haaran päätyä, jossa sijaitsee myös Åndalsnesin kaupunki.


title: Ronnie Corbett

text: Ronald Balfour ”Ronnie” Corbett (4. joulukuuta 1930 Edinburgh – 31. maaliskuuta 2016) oli brittiläinen näyttelijä. Hänen tunnetuimpiin televisiosarjoihinsa kuuluu sketsikomedia "The Two Ronnies", jota hän teki yhdessä Ronnie Barkerin kanssa. Muita Corbettin televisiosarjoja ovat muun muassa "The Frost Report" (1966–1967) ja "The Corbett Follies" (1969).


title: Soila

text: Soila tarkoittaa seuraavia


title: James Mason (täsmennyssivu)

text: James Mason voi tarkoittaa seuraavia henkilöitä:


title: Rikkojaisraha

text: Rikkojaisraha on velvoitetta tehostava rahasumma, jonka maksamalla sopimuksen osapuoli saa oikeuden irrottautua sopimuksesta ja sovituista velvoitteista. Sen maksamalla hän vapautuu kaikista muista sopimusrikkomuksen seuraamuksista. Sopimussakosta rikkojaisraha eroaa siten, että sopimussakkoon liittyy luontoissuorituspakon mahdollisuus. Rikkojaisraha ei ole osa sopimussuoritusta toisin kuin käsiraha ja menettämisseuraamus. Osapuolen maksaessa sovitun rikkojaisrahan toinen osapuoli ei voi vaatia muita sopimusrikkomuksen seuraamuksia kuten vahingonkorvausta. Jos sovittua rikkojaisrahaa ei makseta, voi toinen osapuoli sopimusrikkomuksen havaittuaan turvautua kaikkiin mahdollisiin seuraamuksiin.


title: HMS Suffolk

text: HMS Suffolk on ollut kuuden Britannian Kuninkaallisen laivaston aluksen nimenä.


title: Valtuuslaki

text: Valtuuslaki eli valtuutuslaki on laki, jolla parlamentti valtuuttaa hallituksen tai muun valtioelimen antamaan muutoin vain parlamentin päätettävissä olevia säädöksiä. Valtuuslakiin voi sisältyä myös hallinnollista toimivaltaa laajentavia oikeussäännöksiä. Laajasti ymmärrettynä valtuuslaki tarkoittaa hallituksen hallinnollisen toimivallan ja asetusten antovallan laajentamista. Suppeammin ymmärrettynä se tarkoittaa vain asetusten antovallan lisäämistä. Tavallisesti valtuuslaki on voimassa vain tietyn ajan ja se koskee tarkoin määriteltyä alaa. Suomessa valtuuslakeja ovat olleet sotatilalaki (303/1930), jonka nojalla julistettiin sotatila vuosiksi 1939–1947, ja 1941–1955 voimassa ollut taloudellinen valtalaki (303/1941). Perustuslain säännöksiä syrjäyttävää lakia kutsutaan poikkeuslaiksi. Talouspoliittinen valtuuslaki on tarkoitettu taloudellisen toiminnan sääntelyyn.


title: Gyromitriini

text: Gyromitriini on solumyrkky ja karsinogeeni, jota esiintyy eräissä "Gyromitra"-suvun sienissä, kuten korvasienessä ("Gyromitra esculenta"). Kemiallisesti gyromitriini on asetaldehydin N-formyyli-N-metyylihydratsoni ja sen systemaattinen IUPAC-nimi on N'-etyylideeni-N-metyyliformohydratsidi. Gyromitriini on vesiliukoinen, haihtuva yhdiste, joka hajoaa helposti, jolloin siitä muodostuu metyylihydratsiinia (CHN), joka on varsinainen myrkytyksen aiheuttaja.


title: Liikkumavara

text: Liikkumavara () on Suomen eduskunnan toiminnasta kertova vuonna 2009 valmistunut dokumenttielokuva. Elokuvan on ohjannut ja käsikirjoittanut Annika Grof.


title: Liikkumavara

text: Elokuvassa seurataan terveyskeskus- ja päivähoitomaksujen korotusta koskevan lakiesityksen käsittelyä sosiaali- ja terveysvaliokunnassa keväällä 2008.


title: Mihin menet Suomen kansa?

text: Mihin menet Suomen kansa? oli opettaja ja filosofian maisteri Lauri Mikael Sainion salanimellä M. Lausa kirjoittama vuonna 1942 ilmestynyt ja kohua herättänyt sosiaalipoliittinen pamfletti. WSOY:n kustantamasta 386-sivuisesta kirjasta otettiin viisi painosta jatkosodan aikana vuosina 1942–1943 ja siinä esitettyjä asutus-, perhe-, asunto- ja koulutuspoliittisia ehdotuksia toteuttiinkin 1940-luvun lopulla jossain määrin Lausan suuntaviivojen mukaisesti. Kirjan mottoina olivat lauseet ""Ei ole paluuta entiseen"", ""Kansa seiso omalla pohjallasi äläkä luota vieraaseen apuun"" sekä ""Ne totuudet joita emme halua kuulla ovat meille hyödyllisimmät"".


title: Mihin menet Suomen kansa?

text: "Mihin menet Suomen kansa?" kuului niihin kirjoihin, jotka Suomen kustannusyhdistys pyysi lokakuussa 1945 poistettavaksi kirjakaupoista poliittisista syistä. Sitä poistettiin jonkin verran myös kirjastoista.


title: Mihin menet Suomen kansa?

text: Pamfletin arvomaailma oli populistinen ja perinteisen agraaris-konservatiivinen. Siinä vaadittiin kasvattamaan Suomen väkilukua maan uhanalaisen aseman takia ja suhtauduttiin kielteisesti kaupungistumiseen ja muihin yhteiskunnan modernisaation mukanaan tuomiin ilmiöihin. Lausan mukaan "kääpiöperhe", jossa oli vain 1–3 lasta, perustui itsekkyyteen ja ennusti kansallisen olemassaolon tuhoa. Lausa arvosteli sitä että Suomessa pidettiin kaikissa asioissa esikuvamaana Ruotsia. Hänen mielestään liian korkea elintaso oli rappeuttanut Ruotsin, josta oli tullut löyhätapaisuuden ja sukupuolisiveettömyyden edelläkävijämaa. Lausan mukaan Ruotsin syntyvyys oli painunut alas kaksilapsijärjestelmän takia ja Ruotsin maaseudulla jäi maatyömiehiä naimattomiksi, kun nuoret naiset muuttivat maalta Tukholmaan hankkimaan elantonsa ns. yleisinä naisina. Lausa halusi että Ruotsin sijasta esikuvia haettaisiin Saksasta.


title: Mihin menet Suomen kansa?

text: Lausa piti Suomen ongelmina liian pientä väkimäärää ja maanviljelyn sekä metsien heikkoa tuottavuutta. Lausan mielestä suuri osa Suomen pelloista oli huonosti viljeltyjä, suuret alat maata olivat tuottamattomana joutomaana ja metsät olivat huonosti tai kokonaan hoitamatta. Maanpuute aiheutti Lausan mukaan väestön siirtymistä maaseudulta kaupunkeihin ja tätä hän piti maan tulevaisuuden kannalta vahingollisena. Lausan mukaan asutustoiminnan ja tehokkaamman maankäytön avulla Suomen väkiluku voisi nousta kahdeksaan tai jopa 16 miljoonaan asukkaaseen. Kasvava väestö voisi hankkia lisätuloja muun muassa kalastuksen ja siipikarjanhoidon avulla.


title: Mihin menet Suomen kansa?

text: Lausan huolenaiheita kuvaavat muun muassa seuraavat kirjan sitaatit:


title: Talouspoliittinen valtuuslaki

text: Talouspoliittinen valtuuslaki on pysyvä tai määräaikainen laki, jolla hallitukselle myönnetään valtuudet säännöstellä tai säännellä taloudellista toimintaa. Siitä käytetään myös nimityksiä taloudellinen valtuuslaki, vakauttamislaki ja suojalaki. Tällaisilla laeilla on säännöstelty hintoja, hyödykkeitä, tuontia, vientiä, valuuttaa ja vuokria. Tavallisesti eduskunta on säätänyt talouspoliittiset valtuuslait perustuslain säätämisjärjestyksessä. Yleensä tällaiseen lakiin sisältyy säännös, jonka mukaan eduskunta jälkitarkastaa lain nojalla annetut säädökset


title: Talouspoliittinen valtuuslaki

text: Talouspoliittisia valtuuslakeja ovat olleet esimerkiksi


title: Vakauttamislaki

text: Vakauttamislaki voi tarkoittaa seuraavia Wikipedian artikkeleja:


title: Jukka Viljanen

text: Jukka Viljanen (s. 2. toukokuuta 1963) on suomalainen seikkailujuoksija ja yrittäjä. Hän on kisannut ääriolosuhteissa niin Pohjoisnavalla, Etelämantereella,Kalaharissa, Grönlannissa ja Saharassa.


title: Jukka Viljanen

text: Viljanen on juossut maratonin pohjoisnavalla North Pole Marathon -kilpailussa vuonna 2007. Hän osallistui heti juoksun jälkeen myös maratonin mittaiseen historian ensimmäiseen North Pole Bike Extreme -maastopyöräkisaan. Viljanen osallistui Etelänapamantereella järjestettävään 100 kilometrin Antarctic Ice 100k -juoksukilpailuun joulukuussa 2008.


title: Jukka Viljanen

text: Viljanen on suoriutunut myös Libyan Saharassa järjestettävästä ultramaratonista, jonka pituus on 195 kilometriä. Kilpailu juostaan non-stop-periaatteella.


title: Jukka Viljanen

text: Jukka Viljanen juoksi ensimmäisenä ihmisenä maailmassa Kalaharin autiomaan halki Kirsi Montosen ja etelä-afrikkalaisen Greg Maudin kanssa. Kalaharin halki kulkeva seikkailujuoksu oli pituudeltaan 1000 kilometriä ja siihen kului 20 päivää. Trans-Kalahari Adventure Run juostiin 14.8.-3.9.2010


title: Jukka Viljanen

text: Tammi-helmikuussa 2012 Jukka Viljanen juoksi yksin, mutta tukitiimin avustamana, Saharan autiomaan halki. Matkaa kertyi yhteensä 1628 kilometriä 31 päivän aikana.


title: Jukka Viljanen

text: Jukka Viljasen yritti juosta ensimmäisenä ihmisenä Grönlannin jäätikön halki yhdessä etelä-afrikkalaisen Greg Maudin kanssa keväällä 2013. Retkikunta joutui keskeyttämään toimintansa tukitiimin jäsenen saatua vakavan sairaskohtauksen.


title: Jukka Viljanen

text: Viljasen seuraava yritys juosta Grönlannin jäätikön halki on huhti-toukokuussa 2019. Projektin nimi on "Running for the Arctic"


title: Jukka Viljanen

text: Jukka Viljanen on koulutukseltaan kauppatieteiden kandidaatti. Hän on kouluttaja, yrittäjä sekä osakas Kustannus Oy Juoksijassa. Vuonna 2018 hän toimii valmentajana "Duunikunto" TV-ohjelmassa.


title: Jukka Viljanen

text: Häneltä on ilmestynyt kaksi kirjaa, joista ensimmäinen, "Seikkailujuoksija", ilmestyi vuonna 2012. Kirjan kirjoitti toimittaja Juha Hietanen.


title: Jukka Viljanen

text: Motivaatiokirja "Asennetta Peliin" ilmestyi vuonna 2013. Viljanen kirjoitti sen yhdessä toimittaja Arno Seiron kanssa.


title: Jukka Viljanen

text: Hän asuu Espoon Saunaniemessä puolisonsa Kirsi Montosen kanssa.


title: Jukka Viljanen

text: Myös Viljasen puoliso Kirsi Montonen on seikkailujuoksija.


title: KFC Germinal Beerschot

text: K.F.C. Germinal Beerschot oli vuosina 1999–2013 toiminut belgialainen jalkapalloseura Antwerpenistä. Se perustettiin vuonna 1999 kahden seuran K.F.C. Germinal Ekerenin ja K. Beerschot V.A.C. fuusiossa. Kauden 2012/2013 päätteeksi talousvaikeuksiin ajautunut seura putosi maan pääsarjasta ja asetettiin konkurssiin toukokuussa 2013.


title: HMS Achates (H12)

text: HMS Achates (viirinumero H12) oli Britannian Kuninkaallisen laivaston vuonna 1930 palvelukseenotettu A-luokan hävittäjä, joka tilattiin osana vuoden 1927 laivasto-ohjelmaa. Se palveli uransa alun pääosin Välimerellä ja toisen maailmansodan alettua Britteinsaarilla.


title: HMS Achates (H12)

text: Alus kuului hävittäjäosastoon, joka suojasi Tanskansalmen taisteluun ja tuhoonsa matkannutta taisteluristeilijä "HMS Hoodia". "Achates" vaurioitui pahoin osuttuaan miinaan Islannin eteläpuolella suojatessaan Liinahamariin ja Kirkkoniemeen hyökkääviä lentotukialuksia. Korjausten jälkeen alus suojasi Jäämeren saattueita ennen kuin se siirrettiin osaksi Pohjois-Afrikan maihinnousua tukevaa laivastoa. Maihinnoususta vapauduttuaan alus suojasi Kuolaan matkannutta saattuetta JW51B, mikä tehtävä jäi sen viimeiseksi. Alus upposi 31. joulukuuta 1942 Barentsinmeren taistelussa suojatessaan saattuetta Saksan laivaston raskaita risteilijöitä vastaan.


title: HMS Achates (H12)

text: Alus tilattiin John Brown and Companyltä Clydebankistä osana vuoden 1927 laivasto-ohjelmaa. ja sen köli laskettiin 11. syyskuuta 1928. Alus laskettiin vesille 4. lokakuuta 1929 ja se valmistui 11. helmikuuta 1930, ja se otettiin koeajojen päätyttyä laivastopalvelukseen 27. maaliskuuta.


title: HMS Achates (H12)

text: "Achates" liitettiin Välimeren laivaston 3. hävittäjälaivueeseen Maltalle, missä se palveli maaliskuulle 1937, jolloin se siirrettiin reserviin Devonportissa. Alus oli Välimerellä 4. huhtikuuta 1932 kolaroinut lievästi Saint-Tropez’n edustalla sisaraluksensa "HMS Activen" kanssa. Alus liitettiin marraskuussa 1937 1. sukellusvenelaivueeseen, mistä se palasi reserviin kesäkuussa 1938. Lyhyen reservijakson jälkeen se liitettiin 6. sukellusvenelaivueeseen Portlandissa.


title: HMS Achates (H12)

text: Toisen maailmansodan uhatessa alus muodosti elokuussa 1939 sisaraluksineen, lukuun ottamatta "Activea", 18. hävittäjälaivueen, jonka kotisatamana oli Portsmouthin laivastotukikohta. Alus suojasi laivueen mukana Englannin kanaalin alueen merenkulkua vuoden loppuun.


title: HMS Achates (H12)

text: Alus siirrettiin tammikuussa 1940 laivueensa mukana Kanaalin läntisen kulkureitin alueelle () suojaamaan Atlantin saattueita. Alus suojasi yhdessä hävittäjien "HMS Arrow’n" ja "HMS Anthonyn" kanssa taistelulaiva "HMS Royal Sovereignia" purjehduksella Halifaxiin Kanadaan.


title: HMS Achates (H12)

text: Heinäkuussa alus siirrettiin 16. hävittäjälaivueeseen Harwichiin, jossa alus suojasi Pohjanmeren saattueita sekä partioi merialueella. Alus kuitenkin palasi jo elokuussa suojaamaan Atlantin saattueita. Alus poimi merestä 10. elokuuta yhdessä hävittäjien "HMS Antelopen" ja "HMS Fortunen" kanssa aseistetulta kauppalaivalta (AMC) "HMS Transylvanialta" pelastuneita. Alus hyökkäsi 16. elokuuta AMC-alus "HMS Cheshiren" havaitsemaa sukellusvenettä vastaan.


title: HMS Achates (H12)

text: "Achates" palasi laivueen mukana syyskuussa partiointitehtäviin Pohjanmerelle. Normaalien partiomatkojen lisäksi alus suoritti saksalaisten maihinnousukyvyn valvontamatkoja Kanaalin rannikolla. Alus palasi lokakuussa Läntiselle reitille, jossa se liitettiin joukkojenkuljetussaattueita suojaavaan osastoon. Se suojasi 10. lokakuuta saattuetta WS3B yhdessä risteilijä "HMS Kenyan" ja hävittäjien "Arrow’n", "HMS Sabren" ja "HMS Vimyn" kanssa. Suojaus jätti 16. lokakuuta saattueen ja palasi Clydeen.


title: HMS Achates (H12)

text: Marraskuun alussa alus liitettiin Greenockiin sijoitettuun 4. saattajaryhmään () suojaamaan Pohjois-Atlantin saattueita. Se liittyi 31. lokakuuta saattue OB237 lähisuojaukseen yhdessä hävittäjä "HMS Antelopen" kanssa. Alukset jahtasivat 2. marraskuuta Saksan laivaston sukellusvenettä "U-31" ilman tulosta. "HMS Achates" muodosti 2. marraskuuta yhdessä hävittäjien "HMS Activen", "HMS Hesperuksen", "HMS Wild Swanin", "HMS Beaglen" ja "HMS Hurricanen" sekä korvetti "HMS Picoteen" kanssa saattue HX83:n suojauksen. Alus erkani 4. marraskuuta saattueesta "Hesperuksen" kanssa pelastamaan sukellusvene "U-99:n" upottamien AMC-alusten "HMS Patrocluksen" ja "HMS Laurenticin" eloonjääneitä.


title: HMS Achates (H12)

text: Britannian amiraliteetti sai lentotiedustelutiedon, jonka mukaan Saksan laivaston taistelulaiva "Bismarck" ja risteilijä "Prinz Eugen" oli havaittu 21. toukokuuta 1941 kello 13.00 Bergenissä. Tiedoista pääteltiin, että alukset olivat matkalla Pohjois-Atlantin saattuereiteille. Kotilaivaston komentaja amiraali Tovey käski taistelulaivaviirikön taisteluristeilijä "HMS Hoodin" ja taistelulaiva "HMS Prince of Walesin" sekä niitä suojanneet hävittäjät "HMS Electran", "HMS Echon", "Anthonyn", "Antelopen", "Achatesin" ja "HMS Icaruksen" Islantiin Hvalfjörðuriin. Osasto lähti merelle seuraavan vuorokauden puolella kello 01.00.


title: HMS Achates (H12)

text: Amiraali Holland antoi jälkeen jääneelle hävittäjäsuojaukselleen määräyksen 24. toukokuuta kello 02.03 etsiä pohjoisesta ja sitten lähteä Islantiin tankkaamaan. "Achates", "Electra", "Anthony" ja "Echo" kohtasivat tankattuaan "Prince of Walesin" 26. toukokuuta kello 11.00 (). Osasto saapui Hvalfjörðuriin varhain aamulla 27. toukokuuta, josta se jatkoi "Prince of Walesin" taistelussa saatujen vaurioiden pikakorjausten jälkeen seuraavana päivänä matkaansa. Osasto saapui 30. toukokuuta Rosythiin.


title: HMS Achates (H12)

text: "Achates" pelasti 16 brittiläisen kauppalaivan "SS Kingston Hillin" merimiestä, jotka olivat joutuneet mereen Saksan laivaston sukellusveneen "U-38:n" torpedoitua 8. kesäkuuta heidän aluksensa Kap Verdestä lounaaseen (). Hävittäjä laski pelastamansa miehet maihin Greenockissa.


title: HMS Achates (H12)

text: "Achates" liitettiin operaatio ER:n Liinahamariin ja Kirkkoniemeen hyökkäävään osastoon. Alus suojasi 23. heinäkuuta lentotukialuksia "HMS Victorious" ja "HMS Furious" muiden Kotilaivastosta irrotettujen alusten kanssa. Seuraavana päivänä "Achates" irrottautui osastosta ja aloitti matkan Islantiin. Aluksen moottori sammui veden sekaisen polttoaineen vuoksi, ja ohjauskyvytön alus ajautui 25. heinäkuuta Islannin rannikolle laskettuun pohjoiseen sulkuun kuuluneeseen miinakenttään SN69. Alus osui brittiläiseen Mk XXSB -miinaan (), jolloin sen keula tuhoutui kokonaan kaaren 40 kohdalta eteenpäin sisältäen A-tykin. Alus täyttyi vedellä kaareen 59 saakka, mutta propellit ja konehuoneet säilyivät vahingoittumattomina. Aluksen miehistöstä katosi 63 henkeä, joiden oletettiin saaneen surmansa, ja lisäksi 25 loukkaantui. Kaksitoista minuuttia räjähdyksestä aluksen moottorit saatiin käyntiin, ja se peruutti kahdeksan solmun nopeudella pois miinakentästä. Kaksi tuntia myöhemmin aluksen koneet jälleen sammuivat, ja "Anthony" hinasi pahoin vaurioituneen liikuntakyvyttömän aluksen Islantiin Seyðisfjörðuriin, jonne ne saapuivat 26. hienäkuuta kello 01.00.


title: HMS Achates (H12)

text: Alukselle tehtiin tilapäiskorjaus Englantiin palaamiseksi. Laivastohinaaja "Assurance" otti 7. elokuuta aluksen hinaukseen ja hinasi sen "Antelopen" suojaamana kohti Britteinsaaria. Myrskyävä Pohjanmeri pakotti 11. elokuuta osaston hakemaan suojaa Färsaarilta Skagekjostrista korjausten täydentämiseksi. Osasto jatkoi 21. elokuuta matkaansa ja se saapui 24. elokuuta Tyneen Englantiin, jossa "Achates" siirrettiin vielä samana päivänä telakalle korjattavaksi.


title: HMS Achates (H12)

text: Telakalla alukselle asennettiin tyypin 271 merimaalitutka sekä Hedgehog-sukellusveneentorjuntajärjestelmä. "HMS Achates" palasi huhtikuussa 1942 palvelukseen saattuehävittäjänä erikoissaattajayksikköön Greenockiin. Alus liittyi 23. toukokuuta Kuolan niemimaalle matkanneeseen saattueeseen PQ16 "Ashantin", "HMS Martinin", "HMS Volunteerin" ja Puolan laivaston "ORP Garlandin" kanssa. Saattueen jouduttua ilmahyökkäykseen alukselta toimitettiin 28. toukokuuta lääkintäapua vaurioituneelle "Garlandille". Alus liittyi samojen alusten mukana Britteinsaarille palaavaan saattueeseen QP11, josta se erkani 26. kesäkuuta ja palasi Greenockiin.


title: HMS Achates (H12)

text: Syyskuussa alus siirrettiin Kotilaivastoon suojaamaan Jäämeren saattueita. Alus liittyi 7. syyskuuta "HMS Malcolmin", "HMS Alynbankin", "HMS Ulster Queenin" sekä neljän Flower-luokan korvetin kanssa saattueen PQ18 suojaksi. Alus erkani 21. syyskuuta saattueesta Murmanskiin saavuttaessa ja aloitti paluumatkan Britteinsaarille. Lokakuussa alus palasi Atlantin saattueiden suojaksi Greenockiin.


title: HMS Achates (H12)

text: "Achates" määrättiin lokakuussa Pohjois-Afrikan maihinnousuun operaatio Torchiin suojaamaan Gibraltarille matkaavia saattueita sekä tukemaan varsinaista maihinnousua. Se kuitenkin siirrettiin kuukauden lopulla Kotilaivastoon suojaamaan Jäämeren saattueita. Se siirrettiin marraskuussa maihinnousun keskiseen osastoon. Alus suojasi 8. marraskuuta Oranin maihinnousuun matkannutta joukkojenkuljetussaattuetta. Alus upotti yhdessä hävittäjä "HMS Westcottin" kanssa Oranin edustalla Vichyn Ranskan laivaston sukellusveneet "Argonauten" ja "Acteonin".


title: HMS Achates (H12)

text: Operaatiosta vapauduttuaan alus siirtyi Scapa Flow’hun alistettuna Kotilaivastolle. Aluksen matkatessa 23. joulukuuta Islantiin se menetti myrskyssä mastonsa. Se liittyi 25. joulukuuta "HMS Obedientin", "HMS Obduraten", "HMS Oribin", "HMS Onslow’n" ja "HMS Orwellin" kanssa Kuolan niemimaalle matkaavaan saattueeseen JW51B. Saattue joutui Saksan laivaston raskaiden risteilijöiden "Lützowin" ja "Admiral Hipperin" sekä viiden Z-luokan hävittäjän hyökkäyksen kohteeksi. Alukseen osui hämärässä käydyssä taistelussa joitakin keveitä kranaatteja, kunnes "Admiral Hipper" kohdisti tulensa siihen. Aluksen kansirakenteet ja komentosilta tuhoutuivat, ja se menetti konetehonsa. Troolari "HMS Northern Gem" yritti ottaa pahoin vaurioituneen aluksen hinaukseen, mutta merenkäynti esti hinaamisen. Alukseen tuli lisää osumia, minkä jälkeen se upposi muutamassa minuutissa mukanaan 113 miehistönjäsentä. Aluksen miehistöstä pelastettiin hyisestä merestä 91 henkeä.


title: Viherbulbulit

text: Viherbulbulit ("Phyllastrephus") on bulbulien heimoon kuuluva varpuslintusuku. Viherbulbulien sukuun kuuluu BirdLifen mukaan yhdeksäntoista lajia. Joissain lähteissä tähän sukuun on mainittu kuuluvan eri määrä lajeja.


title: Antti Hakala (painija)

text: Antti Veli Hakala (s. 15. joulukuuta 1988) on suomalainen kreikkalaisroomalaisen tyylin painija. Hän edustaa Alavuden Urheilijoita ja häntä valmentaa Juha Virtanen.


title: Antti Hakala (painija)

text: Hakala on edustanut Suomea kolme kertaa junioreiden EM-kilpailuissa sijoittuen parhaimmillaan seitsemänneksi 74 kg:n sarjassa 2004. Hän on kilpaillut kerran myös junioreiden MM-kilpailuissa. Ensimmäisissä aikuisten arvokilpailuissaan, Vilnan EM-kilpailuissa 2009, hän oli 84 kg:n sarjassa kolmastoista. Herningin MM-kilpailuissa 2009 hän oli 84-kiloisissa kahdestoista.


title: Antti Hakala (painija)

text: Hakala voitti 84-kiloisten Suomen-mestaruuden 2009 ja 2010.


title: Punk – tauti joka ei tapa

text: Punk – tauti joka ei tapa () on vuonna 2008 valmistunut suomalainen dokumenttielokuva. Elokuva kertoo suomalaisen punk-kulttuurin historiasta ja nykypäivästä. Elokuvan on ohjannut Jouko Aaltonen. Johanna Kustannus on julkaissut elokuvassa kuultavaa musiikkia sisältävän soundtrack-albumin.


title: Punk – tauti joka ei tapa

text: Elokuvassa esiintyvät muun muassa:


title: Lehtohopeatäplä

text: Lehtohopeatäplä ("Boloria titania") on täpläperhosten heimoon kuuluva keskikokoinen päiväperhonen.


title: Lehtohopeatäplä

text: Lehtohopeatäplän siipien kärkiväli on noin 31–44 mm. Naaraat ovat keskimäärin koiraita kookkaampia.


title: Lehtohopeatäplä

text: Lehtohopeatäplä on boreomontaani laji. Se esiintyy laikuttaisesti Euraasiassa Keski-Euroopan länsiosista Baltiaan, Suomeen ja Venäjälle ja täältä Siperiaan, Altai- ja Kenteivuorille. Laji puuttuu Skandinaviasta. Pohjois-Amerikassa laji esiintyy Labradorista Alaskaan sekä Yhdysvaltojen pohjoisosissa ja Kalliovuorilla New Mexicoon saakka.


title: Lehtohopeatäplä

text: Levinneisyys Suomessa on rajoittunut muutamille alueille erityisesti Kaakkois-Suomessa (Pernaja ja Kitee). Perhosta esiintyy mahdollisesti myös Etelä-Hämeessä ja Satakunnassa. Lehtohopeatäplä on ollut Suomessa aina harvinainen laji, mutta levinneisyys on ollut aikaisemmin laajempi, jolloin sitä on tavattu myös Varsinais-Suomessa. Laji on rauhoitettu Suomessa.


title: Lehtohopeatäplä

text: Lehtohopeätäplän elinympäristöä ovat valoisat metsämaastot, metsänreunat ja aukiot. Alpeilla lajia tavataan 1 200–1 700 metrin korkeudessa. Elinympäristöä Suomessa ovat rehevät ja lehtomaiset metsät, joissa se lentää puoliavoimilla paikoilla.


title: Lehtohopeatäplä

text: Lehtohopeatäplän lentoaika on kesä–heinäkuussa riippuen esiintymisalueesta. Lentoaika Suomessa on kesäkuun lopulta heinäkuun lopulle. Runsaimman lennon ajankohta riippuu kesän säistä. Laji talvehtii keskenkasvuisena toukkana.


title: Lehtohopeatäplä

text: Toukan ravintokasveja ovat orvokit ("Viola") ja tattaret ("Polygonum").


title: Sound of Finland

text: Sound Of Finland Oy on Poko Records Oy:n perustaja Epe Heleniuksen keväällä 2009 perustama itsenäinen musiikkiyhtiö. Se julkaisee musiikkia kolmella alamerkillä: Poison Pill, Hyeena Trax, Fanfaari. Sen julkaisuihin kuuluu albumeja ja singlejä artisteilta: The Freza, Adamantra, Honey B & T-Bones, Ville Leinonen ja Peer Günt. Sound of Finland Oy:n omistaa Epe Heleniuksen kustannusyhtiö Poplandia Music Oy.


title: Iolu Abil

text: Iolu Johnson Abil (1942 Tanna, Vanuatu) on vanuatulainen poliitikko. Hän toimi maansa presidenttinä vuosina 2009–2014.


title: Iolu Abil

text: Abil oli ministerinä itsenäisen Vanuatun ensimmäisessä hallituksessa, jota johti Walter Lini.


title: Iolu Abil

text: Abil valittiin Vanuatun presidentiksi 2. syyskuuta 2009 presidentinvaalissa. Hän vannoi virkavalansa samana päivänä. Abil tuli valituksi vaalin kolmannella kierroksella, jolla hän sai vaaditut kaksi kolmasosaa valintakollegion äänistä. Presidentti valittiin 11 ehdokkaan joukosta. Kuukautta aiemmin virkakautensa lopettanut edellinen presidentti Kalkot Mataskelekele oli myös ehdokkaana; hän sai kolmannella kierroksella toiseksi eniten ääniä. Vaalin kolmannelle kierrokselle oli päässyt kuusi ehdokasta. Useat kollegion jäsenet olivat aiemmin kannattaneet Mataskelekelen uudelleenvalintaa. Lopulta pääministeri Edward Natapein Abilille antama kannatus toi tälle riittävän enemmistön.


title: Afrikan suuret järvet

text: Afrikan suuret järvet ovat ryhmä järviä, jotka sijaitsevat Itä-Afrikan hautavajoamassa ja sen läheisyydessä (ks. taulukko). Järvet kuuluvat Niilin, Sambesin ja Kongojoen vesistöihin lukuun ottamatta Turkanajärveä, josta vettä poistuu ainoastaan haihtumalla. Joskus suurilla järvillä tarkoitetaan pelkästään Valkoisen Niilin yläjuoksua, johon kuuluvat Victoria-, Albert- ja Edwardinjärvi. Toisaalta Kyogajärveä ei yleensä lueta yhdeksi suurista järvistä pienen kokonsa vuoksi, vaikka se sijaitseekin Valkoisen Niilin valuma-alueella.


title: Afrikan suuret järvet

text: Afrikan suurten järvien alue on järviä ympäröivä laaja väestökeskittymä, johon kuuluvat Ruanda, Burundi ja Uganda sekä Kongon demokraattisen tasavallan itäosat. Joskus alueeseen lasketaan myös Tansanian luoteisosat ja Kenian länsi- ja luoteisosat.


title: Otradnyi

text: Otradnyi () on kaupunki Samaran alueella Venäjällä. Se sijaitsee Bolšoi Kinel -joen rannalla 91 kilometriä Samarasta itään. Asukkaita on 47 700 henkeä (vuonna 2010).


title: Otradnyi

text: 1920-luvulla paikalle perustettiin Otradnojen kylä, josta vuonna 1947 tuli Otradnyin kaupunki. Talous perustuu lähistöllä sijaitsevien öljyesiintymien hyödyntämiseen.


title: Zarinsk

text: Zarinsk () on kaupunki Altain aluepiirissä Venäjällä. Se sijaitsee Obin sivujoen Tšumyšin varrella 99 kilometriä Barnaulista itään. Kaupunki on Zarinskin piirin keskus. Sen kautta kulkee Barnaulin ja Novokuznetskin välinen rautatie. Asukkaita on 49 700 henkeä (vuonna 2008).


title: Zarinsk

text: Kaupunki on perustettu vuonna 1979, jolloin Zarinskajan asemataajama ja piirikeskus Sorokino yhdistettiin. Suurin tuotantolaitos on koksinvalmistaja ”Altai-koks”. Zarinskissa on myös rakennus- ja elintarviketeollisuutta.


title: Osinniki

text: Osinniki () on kaupunki Kemerovon alueella Venäjällä. Se sijaitsee Kuzbassissa Kondomajoen varrella. Kaupungin läpi kulkee Taštagolin ja Novokuznetskin välinen rautatie. Asukkaita on 47 400 henkeä (vuonna 2008).


title: Osinniki

text: Kaupunki on perustettu vuonna 1938. Sen talous perustuu kivihiilen ja sähkön tuotantoon.


title: Toivo Pekkasen koulu

text: Toivo Pekkasen koulu oli peruskoulu Kotkassa kaupungin keskustassa Kotkansaarella. Koulussa oli luokat 3–6 ja siellä toimi myös musiikkiluokka ja maahanmuuttajien luokka. Musiikkiluokat ovat pitäneet 2000-luvulla kevätkonsertteja, joiden tarkoituksena oli viihdyttää yleisöä ja antaa kokemusta esiintymisestä nuorille musiikkiluokkalaisille. Konsertti on ollut myös viimeisinä vuosinaan Merikeskus Vellamossa.


title: Toivo Pekkasen koulu

text: Koulu on valmistunut vuonna 1966 Isopuiston viereen, ja sen on suunnitellut Kotkan kaupungin arkkitehtiosasto kaupunginarkkitehti Lauri Heinäsen johdolla. Nimensä koulu on saanut kirjailija Toivo Pekkasen mukaan.


title: Toivo Pekkasen koulu

text: Toivo Pekkasen koulu lakkautettiin lukuvuoden 2014-2015 jälkeen. Syksyllä 2015 luokilla 4 ja 5 aloittavat oppilaat siirtyivät Haukkavuoren kouluun. Luokilla 6 ja 7 aloittavat oppilaat siirtyivät taas Kotkansaaren kouluun, keskuskoulun toimipisteeseen.


title: Toivo Pekkasen koulu

text: Tällä hetkellä Haukkavuoren koulu toimii väistötiloissa Toivo Pekkasen koulun tiloissa sisäilmaongelmien vuoksi. 2016 vuotena Haukkavuoren koulu on toiminut omassa toimipisteessään.


title: Toivo Pekkasen koulu

text: Toivo Pekkasen koulun sali on vielä toiminnassa. Sitä käytetään mm.kotkan seurojen harrastuspaikkana, Kotkansaaren koulujen liikuntatuntien suorituspaikkana. Toivo Pekkasen koulun Keskuskadun puolen pihalla on koripallokorit, puolapuita ja muita laitteita, joita saa käyttää vapaasti. Koulun toisella pihalla toimii päiväkoti.


title: Päivi Granö

text: Päivi Maaria Granö (s. 9. toukokuuta 1958 Jyväskylä, Suomi) on Lapin yliopiston kuvataidekasvatuksen professori. Koulutukseltaan hän on taiteen tohtori, filosofian maisteri ja peruskoulunopettaja.


title: Päivi Granö

text: Granö suoritti peruskoulunopettajan tutkinnon Turun yliopistossa vuonna 1980 ja filosofian kandidaatin tutkinnon vuonna 1986. Taideteollisesta korkeakoulusta hän valmistui vuonna 1992 taiteen kandidaatiksi, vuonna 1999 taiteen lisensiaatiksi ja vuonna 2001 taiteen tohtoriksi. Granö on toiminut Turun yliopiston Rauman opettajankoulutuslaitoksella kuvataiteen tuntiopettajana ja lehtorina vuosina 1986–2002 ja Turun yliopiston humanistisen tiedekunnan Kulttuurituotannon ja maisemantutkimuksen laitoksella Porin yliopistokeskuksessa maisemantutkimuksen lehtorina ja vs. professorina 2002–2007. Nykyiseen virkaansa hänet nimitettiin 1. elokuuta 2007 alkaen.


title: Verhnjaja Salda

text: Verhnjaja Salda () on kaupunki Sverdlovskin alueella Venäjällä. Se sijaitsee Saldajoen rannalla 195 kilometriä Jekaterinburgista pohjoiseen. Kaupunki on Verhnjaja Saldan piirin keskus. Sen kautta kulkee Nižni Tagilin ja Alapajevskin välinen rautatie. Kaupungissa on vuoden 2007 tietojen mukaan 49 000 asukasta.


title: Verhnjaja Salda

text: Kaupunki on saanut alkunsa vuonna 1778 perustetun rautatehtaan asuintaajamasta. Vuonna 1931 sinne rakennettiin suuri metallirakennetehdas. Verhnjaja Saldasta tuli kaupunki vuonna 1938. Nykyään siellä on metalliteollisuutta, josta merkittävin on maailman suurimman titaanivalmistaja VSMPO-AVISMA (pääkonttori kaupungissa).


title: Gränsvallen (jääpallo)

text: Gränsvallen on jääpallokenttä Haaparannalla, Ruotsissa. Kenttä sijaitsee Marielundin kaupunginosassa. Gränsvallenia käyttävät kotikenttänään Länsi-Rajan Konkarien, Haparanda Tornio Bandyn ja Haparanda SKT:n joukkueet. Joskus Gränsvallenin jääpallokenttää kutsutaan selvyyssyistä Gränsvallenin tekojääradaksi erottamaan se samannimisestä Haaparannalla sijaitsevasta jalkapallokentästä. Syyskuussa 2009 tapahtuneen nimen myynnin seurauksena Gränsvallenia kutsutaan "Akelius Cape East Arenaksi" HT Bandyn, ToPV:n ja HSKT:n otteluiden yhteydessä.


title: Gränsvallen (jääpallo)

text: Gränsvallenin kentän länsisivulla on kattamaton katsomo, joka valmistui kentän rakentamisen yhteydessä. Vuoden 2001 jääpallon maailmanmestaruuskilpailuihin, jonka toisena pelipaikkana Gränsvallen toimi, kentän itäsivulle valmistui katettu puurakenteinen pääkatsomo. Molemmat katsomot ovat seisomakatsomoita. Gränsvallenin kenttään on asennettu jäädytysjärjestelmä, ja kentällä on valaistus.


title: Gränsvallen (jääpallo)

text: Merkittävimpiä Gränsvallenilla järjestettyjä tapahtumia ovat Suomi–Ruotsi-jääpallomaaottelu 1990, jääpallon MM-kilpailut 2001 sekä jääpallon Suomen mestaruusfinaalit vuosina 2005, 2006 ja 2007.


title: Gränsvallen

text: Gränsvallen voi viitata seuraaviin:


title: Ville Kaunisto

text: Ville Kaunisto (s. 19. maaliskuuta 1982 Turku) on suomalainen koripalloilija, joka edustaa nykyisin Kouvoja.


title: Ville Kaunisto

text: Kaunisto on Kaarinan Uran kasvatti mutta siirtyi Piilosetiin kaudeksi 1999–2000. Hän pelasi joukkueessa kaksi kautta ennen siirtymistään Salon Vilppaaseen. Yhden kauden jälkeen Kaunisto siirtyi Kouvoihin. Hän pelasi seurassa aina kesään 2004 saakka. Tällöin Kaunisto teki Kouvojen kanssa kaksivuotisen jatkosopimuksen, joka sisälsi pykälän ulkomaille lähtemisestä. Saman vuoden syyskuussa Kaunisto käytti hyväksi pykälää ja siirtyi Serie A:ssa pelanneeseen Aurora Basket Jesiin nelivuotisella sopimuksella. Myöhäisen siirron takia Jesin joukkue oli jo koossa, eikä pelipaikkaa seurasta tullut. Tämän johdosta Kaunisto siirtyi Sveitsiin suurseura Fribourg Olympiciin.


title: Ville Kaunisto

text: Kauden 2005–2006 hän aloitti Legaduehen pudonneessa Jesissa. Kaunisto pelasi joukkueessa viisi peliä 3,0 pisteen ja 1,6 levypallon keskiarvoilla. Valmentaja piti häntä penkillä, mutta seurajohto halusi pitää hänet seurassa. Kaunisto halusi kuitenkin pelata, jonka takia hän siirtyi loppukaudeksi Ranskan kolmosliigaan CSP Limogesin riveihin. Seuraavaksi kaudeksi Kaunisto siirtyi Espanjan kolmosliigassa, LEB Platassa, pelanneeseen CB Plasenciaan. Joukkueessa hän teki 10,7 pisteen ja otti 6,7 levypalloa ottelua kohden. Kauden jälkeen hän siirtyi samalla tasolla pelanneeseen CB Qalat Cajasoliin. Kauden 2008–2009 Kaunisto aloitti Oviedo Club Baloncestossa, mutta siirtyi kesken kauden toiseksi korkeimmalla sarjatasolla pelanneeseen CB Tarragonaan. Hän vaihtoi vielä kauden lopulla seuraansa BBC Nyoniin, joka pelasi Sveitsin pääsarjassa.


title: Ville Kaunisto

text: Viiden ulkomailla vietetyn kauden jälkeen hän palasi Suomeen Kouvoihin vuonna 2009. Hän edusti seuraa kaksi kautta ja vuonna 2011 hänet valittiin Korisliigan vuoden pelaajaksi. Kauden 2010–2011 jälkeen hän teki sopimuksen Espoon Honkaan. Kaunisto sai kuitenkin tarjouksen ranskalaiselta ADA Blois Basketilta ja siirtyi pelaamaan maan kolmannelle sarjatasolle. Hän edusti Blois Basketia kahden kauden ajan ja hänet valittiin molempina kausina sarjan arvokkaimmaksi pelaajaksi. Kesällä 2013 Kaunisto siirtyi Ranskan Pro B-sarjassa pelanneeseen Lilleen. Kaunisto teki sarjassa 10,4 pistettä ja otti 10,6 levypalloa ottelua kohden, mutta irtisanoi sopimuksensa ennen kauden loppua. Joulukuussa 2013 hän palasikin Korisliigassa pelanneeseen Kouvoihin.


title: Ville Kaunisto

text: Kouvot nousi Kauniston saavuttua joukkueeseen pudotuspeleihin asti. Kaunisto valittiin Korisliigan kuukauden pelaajaksi maaliskuussa 2014. Hän pelasi kauden 17,3 pisteen ja 10,8 levypallon keskiarvoilla voittaen sarjan levypallokuninkuuden historian ensimmäisenä suomalaispelaajana. Kauden päätyttyä tappioon puolivälierissä Kaunisto teki Kouvojen kanssa kolmen kauden jatkosopimuksen.


title: Ville Kaunisto

text: Kesällä 2015 Kauniston tavoite oli selviytyä ensimmäisen kerran urallaan miesten arvokisoihin, vuoden 2015 EM-killpailuihin.


title: Anthony Vanden Borre

text: Anthony Vanden Borre (s. 24. lokakuuta 1987 Likasi, Zaire) on belgialainen jalkapalloilija, pelipaikaltaan keskikenttäpelaaja ja oikea puolustaja. Hän edustaa Jupiler Pro Leaguessa pelaavaa RSC Anderlechtia.


title: Anthony Vanden Borre

text: Vanden Borre pelasi debyyttinsä Anderlechtin riveissä vain 16 vuoden ikäisenä. Hän voitti kotimaansa Belgian pääsarjamestaruuden kausina 2003–2004, 2005–2006 ja 2006–2007.


title: Anthony Vanden Borre

text: Vanden Borre liittyi Fiorentinaan 1. heinäkuuta 2007. Hän teki Serie A -debyyttinsä 7. lokakuuta 2007 Juventusta vastaan. Hän siirtyi 19. tammikuuta 2008 Genovaan sopimuksella, jossa Papa Waigo siirtyi Fiorentinaan, ja Vanden Borre tuli Fiorentinan ja Genovan yhteisomistukseen. Kesäkuussa 2008 Genova ilmoitti, että seura oli saanut täydet oikeudet pelaajaan.


title: Anthony Vanden Borre

text: 13. elokuuta 2009 Vanden Borre siirtyi yhden vuoden lainasopimuksella Portsmouthin. Hän teki debyyttinsä 19. elokuuta 2009 Birminghamia vastaan.


title: Anthony Vanden Borre

text: Vanden Borre siirtyi vuoden 2011 alussa ilmaissiirrolla kotimaansa KRC Genkiin, jossa voitti heti tulokaskaudellaan Belgian-mestaruuden. Seuraavan kauden jälkeen hän jäi ilman sopimusta, kunnes palasi Anderlechtiin tammikuussa 2013. Hän voitti seurassa liigamestaruuden kausilla 2012–2013 ja 2013–2014.


title: Anthony Vanden Borre

text: Vanden Borre teki debyyttinsä Belgian maajoukkueessa 28. huhtikuuta 2004 ystävyysottelussa Turkkia vastaan. Kentälle hän pääsi 90. minuutilla Eric Deflandren tilalle. Hän kuului neljänneksi sijoittuneeseen Belgian joukkueeseen Pekingin olympialaisissa 2008. Hän pelasi yhden ottelun MM-kilpailuissa 2014. Hän on edustanut maajoukkuetta vuosien 2006 ja 2010 MM-kilpailujen sekä 2008, 2012 ja 2016 EM-kilpailujen karsinnoissa.


title: Vierun ruukki

text: Vierun rautaruukki toimi Padasjoen Arrakoskella vuosina 1853–1896 (myös vuodet 1901 ja 1905 on mainittu toiminnan lopettamisvuotena). Ruukin perusti 1853 Saksalan kartanon omistanut Robert Mauritz von Fieandt (1821–1890) ja se sijaitsi Vierunkosken rannalla Vähä-Saksalan ratsutilalta vuokratulla maalla. Samalle tontille oli Arrakosken sahan kirjanpitäjä Constantin von Fieandt perustanut öljytehtaan viisi vuotta aiemmin 1848, ruukki rakennettiin joen länsirannalle öljytehdasta vastapäätä. Öljytehdas toimi Arrakoskella aina noin 1900 saakka.


title: Vierun ruukki

text: Ruukkiin kuului Padasjoen Vierunkoskella sijainneet harkkohytti, kankirautavasara ja kaksi ahjoa sekä viikate- ja nippulaitos Arrakoskella. Ruukin käyttämä järvimalmi saatiin Jämsän Kankarisjärvestä ja Rautavedestä, Asikkalan Äiniönlahdesta, Sysmän Palvanlahdesta ja Kuhmoisten Karkjärvestä. Lisäksi ruukille tuotiin harkkorautaa taottavaksi Saaninkosken ruukilta Pihtiputaalta. Harkkohytin toiminta loppui jo vuonna 1859.


title: Vierun ruukki

text: Vierunkosken yläpuolelle kilometrin päähän Vierun ruukista perustettiin samana vuonna myös toinen Arrakosken rautaruukin nimellä tunnettu laitos. Tämä ruukki toimi vuoteen 1896 saakka. Se sijaitsi Arrakosken alapuolella Arrakosken kylän keskellä.


title: Vierun ruukki

text: Molempien ruukkien tuotantorakennukset on purettu, sen sijaan asuinrakennuksia on siirretty läheisiin Jokioisten ja Taulun kyliin. Vierun ruukin konttorina toiminut Annala-niminen rakennus on nykyisin Taulun kylässä ja Vierun ruukin isännöitsijän entinen asuintalo on Padasjoen kirkonkylässä. Ruukkien sijaintipaikoilla on vielä nähtävissä rakennusten jäänteitä. Ruukin sijaintipaikalla on säilynyt lohkokivistä rakennettu pato sekä kosken länsirannalla puretun vasarapajan perustukset, tiilikasoja ja kivisen voimakanavan rauniot.


title: Mikko Lahtinen (pesäpalloilija)

text: Mikko Lahtinen (s. 11. kesäkuuta 1979 Siilinjärvi) on suomalainen pesäpalloilija. Joka edustaa kaudella 2015 Ykköspesiksessä pelaavaa Puijon Pesistä


title: Mikko Lahtinen (pesäpalloilija)

text: Pääsarjaurallaan hän pelasi viimeiseksi Sotkamon Jymyssä. Aiemmin Lahtinen on edustanut kuopiolaista Puijon Pesistä. Ulkokentällä Lahtinen pelasi lukkarina, entisen lukkarin Jani Komulaisen siirryttyä polttolinjaan. Hän saavutti urallaan kolme SM-mitalia, pronssin (2006) Puijon Pesiksessä ja kullan (2009) sekä pronssin (2010) Sotkamon Jymyssä. Lahtinen on myös pelannut kahdessa Itä–Länsi-ottelussa.


title: Mikko Lahtinen (pesäpalloilija)

text: Vuonna 2007 Lahtisella todettiin kilpirauhassyöpä, jonka vuoksi loppukauden PuPessa lukkaroi Kouvolan Pallonlyöjien Stefan Sburatura. Hän toipui pelikuntoon sairaudesta.


title: Mikko Lahtinen (pesäpalloilija)

text: Syksyllä 2010 Lahtinen uutisoi lopettavan peliuransa saavutettuaan pitkään tavoittelemansa mestaruuden ja muutettuaan Etelä-Suomeen. Kauden 2014 jälkeen hän kuitenkin ilmoitti palaavansa kaudeksi 2015 Puijon Pesiksen riveihin.


Pesäpallon Suomenmestaruuskilpailut 1923 oli toinen kerta, jolloin lajin Suomenmestaruus ratkaistiin. Mestaruuden voitti Helsingin Pallonlyöjät, joka voitti Etelä-Pohjanmaan suojeluskuntapiiristä kootun joukkueen. Käytännössä samat joukkueet kohtasivat myös suojeluskuntajärjestön mestaruusottelussa ja tuloskin oli lähes identtinen, 11–3 Helsingille.


Pesäpallon Suomenmestaruuskilpailut 1924 oli SM-kilpailujen kolmas kausi. Mestaruuden voitti kolmannen kerran peräkkäin Helsingin Pallonlyöjät. Loppuottelussa se venyi voittoon oltuaan ottelussa kolme kertaa takaa-ajoasemassa.


title: Pesäpallon Suomenmestaruuskilpailut 1924

text: Pudotuspeleissä paikasta varsinaisessa SM-loppuottelussa kamppailivat seurajoukkueet ja yksittäiset suojeluskuntien joukkueet. Suojeluskuntapiirien joukkueet pelasivat toisaalla järjestön mestaruudesta.


text: Suojeluskuntajärjestön mestaruudesta pelattiin lopputurnaus Nurmon raviradalla 28. syyskuuta. Mukana olivat Pohjois-Hämeen, Etelä-Pohjanmaan, Kuopion ja Kymenlaakson piirien joukkueet. Loppuottelussa Pohjois-Häme voitti Etelä-Pohjanmaan 16–8. Kuopiolaiset siis selvisivät niin "siviili-" kuin suojeluskuntasarjassakin välieriin saakka.


text: Loppuottelussa kohtasivat Helsingin Pallonlyöjät ja Pohjois-Hämeen Pallonlyöjät. Lähteistä ei löydy varmaa tietoa siitä miten Pohjois-Hämeen Pallonlyöjät pääsi loppuotteluun. Yksi mahdollisuus on että se oli sama joukkue kuin Pohjois-Hämeen suojeluskuntapiiri, joka oli suojeluskuntajärjestön vuoden 1924 mestari, ja pääsi sen vuoksi suoraan loppuotteluun.


text: Loppuottelu pelattiin Kaisaniemessä 12. lokakuuta 1924. Sen voitti Helsingin Pallonlyöjät lukemin 5–4.